url: =Articles (Sizang Lai) | Siyin Chin Baptist Church | Page 2\nSiyin Chin Baptist Church\nSizang Tuiphum Pawlpi\nSearch by Languages\nSearch by Speakers\nRev. Kip Thian Pau\nRev. Dr. Thuam Cin Khai\nPr. Ngiak Ngo Neam\nPr. Awi Khawm Huai\nRev. Dr. Lam Cin Thang\nRev. Dr. James Sing Za Khai\nRev. Dr. Cin Do Kham\nRev. Dr. Cin Za Mang\nRev. Dr. J. M. Ngul Khan Pau\nRev. Cin Do Thawng\nRev. Zaw Thu Linn\nPr. Sui Nawn Thangpawl\nArticles (Sizang Lai)\nThis category contains 59 posts\nDokna le Zona (II)\nPosted by thawngno ⋅ February 16, 2012 ⋅ 1 Comment\nSia Lam aw, kei pen pawlpi neu khat ah Pastor hi ing. Gup ngah kha muanna nei in, tua thu mah a sutsut pa hi ing. Hih kong thudotte pen ih minam bup ai ding ngaihsun in kong dot hi. Tua a hih man lungduai tak nong dawn na’ng kong thum hi. Pastor Thang\nBanghangin Pathian In Moses Sam Ziam?\nPosted by thawngno ⋅ January 9, 2012 ⋅ Leave a comment\nPusuana 3:1-22 na sung ih et ciang, Pathian in a mite a suatak thei natu in Moses a sapna thu kimu thei hi. Israel mite in Pathian thu a nit uh lai in Pathian in thupha pia a, a thu a nit nawnngawl uh ciang, daan pia in Egypt ngam ah kum ‘400’ sung bang … Continue reading →\nPathian Kung Paina Lampi\nPosted by thawngno ⋅ January 5, 2012 ⋅ Leave a comment\nI. MIHING TAPA JESUS CHRIST Pianciilna Lai Thiangtho sungah eite in a nungta Pathian zonna ih kipan hi. John in Lai Thiangtho thuciam thak sung pan hong lak, hong son Pathian taw a kibang ahi hunlam kipsakna nei hi.\n2011 USSBC Christmas\nPosted by thawngno ⋅ December 26, 2011 ⋅ Leave a comment\nTopa hesuakna taw USSBC Christmas a 2 veina Pa Ngo Dal te inn, Virginia ah kivawt thei aa, Sizang mi O le nau 50 kiim bang kihel thei hi. A khat veina Christmas zong ning kum Pa Ngo Dal inn ma kivawt hi. 2010 Christmas hun lai in USSBC pawlpi official tatak in kipan ngawl … Continue reading →\nLaphuak Thiam Fanny J.Crosby 1820-1916\nPosted by thawngno ⋅ November 25, 2011 ⋅ 2 Comments\nBy Ngin Khua Pau (Thuklai) Miss Fanny J . Crosby sia American te hi a, a no lai a mitna sia, a kilempui ngawl mitza khat a noi thak hu in a mittaw hi. Tua hi a leitung hoinate a mu ngawl, a khuangaihuai numei khat hi. Khua mu thei ngawl ahihang a thuak pha … Continue reading →\nNa Piangthak Tatak Zo Ziam?\nPosted by thawngno ⋅ November 25, 2011 ⋅ Leave a comment\nBy Suan Thuk Khatvei nupi khat in mihon sungah “Na piangthak zo ziam?” ci in hong dongh vapol luilam hi. Ka thin uuk peuma sia “Banghang hong dongh luilam ni? Ka teik-kha (သိကၡာ) nong chiah (ခ်) nopna zia?” ci in ka lit paih hi. Ama sia ka piangthak zo ci in a au vaham khat … Continue reading →\nDokna Le Sya Lam Zokikna\nPosted by thawngno ⋅ November 22, 2011 ⋅ 1 Comment\nDOKNA 1 Ka pawlpi sungah Senior Pastor pa deihna leh Lai Siangtho genna a kituah loh hun om thei hi. Tua bang hun ciangin koi zaw mang ding ka hi uh ziam?\nPosted by thawngno ⋅ November 21, 2011 ⋅ Leave a comment\nRev.James NangKhai (Voklaak) Hi Lai Thiangtho ih et ciang Luke ii at hi ci in ih heaksa thu hi. Luke sia leitung ah Physical ah Doctor hi a, Luke 10:30-37 sung thu piang teng ih heak teksa hi. Ih nuntakna sungah kei koi sung mun ah om ci thu le Lai Thiangtho om zia tawm … Continue reading →\nPa Dalsan te innkuan kitopui\nPosted by thawngno ⋅ November 19, 2011 ⋅ Leave a comment\nPa Thuk Kim in Kawl ngam, Tahan pan in leitung hong nusia ahikom, November 18 nitak nai 8:00 PM pawl khawng Pa Khai Khan Dal (Dalsan) innkuan omna Elkridge, Maryland ah, USSBC pawlpi in pawlpi min taw topui in biakpiak kikhopna khat vawt pui hi.\nPosted by thawngno ⋅ November 18, 2011 ⋅ Leave a comment\nRev. Dr. Lam Cin Thang (ANTS) Topa Jesu in, van a kaa maa in, a nungzuite mun ah, tungsang pan vangletna na nga zawk uh ciang, a nuai a bangin mission a sep natu in na vaitha hi. (E= Evangelism)\nPathian Kammal A Thupina\nPosted by thawngno ⋅ November 17, 2011 ⋅ Leave a comment\nBy Rev. D. Cin Za Dal 1. Pathian kammal sia Pathian deina le sepna a kilakna hi Kammal le laimalte in khat ii I ngaisutna le a pau sia ii deina taw kizui in piang le a uuk khat sia kilanghsak hi. Pathian kammal sia Pathian deina a taangtungsak ahi hi. Pathian in vantung le … Continue reading →\nKei Taw Kisai Bo\nPosted by thawngno ⋅ November 16, 2011 ⋅ Leave a comment\nThu um mite ii ih vaipuak nei khat sia “a nobel te” huu tu ahi hi. Pawlpi sung pawlpi pua ah sum le paai taw huu tu thu le la tarn thei peuma hi. Khat vevei ciang kicimtak a mau nop huai thei hi.\nKawlngam Tapidaw Biakna Hong Thetphitna\nPosted by thawngno ⋅ November 15, 2011 ⋅ Leave a comment\nKawlngam Tapidaw hong thet phit na ih et ciang sangmang Dr. Judson hong thet na thu taw veu kipan hi. Tuiphum pawlpi thu ih son na hi aa, Baptist, Methodist, RC, AG pawlpi te pianma tawng aa, Tapidaw biakna hong theng ngei zo aa, Kawlngam thangsang bup ngangawn Tapidaw ki suak ngei zo hi.\nPhilemon Thu Hilcianna\nPosted by thawngno ⋅ November 14, 2011 ⋅ Leave a comment\nNgimna: Sal (slave) a hi Onesimus sia a topa Philemon in Jesus Christ a upna, itna leh hesuakna tawh in upna sung ah suapui bang a san kik natu Laiatna mun le hun: Paul in 62 BCE hunpawl Rome thong sung pan a at lai, Ephesians leh Colossians te at hun tawh ki bang hi.\nPa Khup Khan Pau le, Pa Zam Cin Thang Topui\nPosted by thawngno ⋅ September 27, 2011 ⋅ Leave a comment\nUS sung om Sizangmi theampo pawlpimi in tum kale, tumbaw kale, USSBC in pawlpawm pawlpi mi (community member) hi siat hi ci in ngaisutna, nei hi. Tua ngaisutna, neina te taw kizui in tusung, Tg. Khup Cin Nang (Nangpui) le Pa Vungh Do Nang te in upmawk ngawl leitung hong nusiat ciang in a suapui … Continue reading →\nPosted by thawngno ⋅ September 15, 2011 ⋅ Leave a comment\nDR.BARNHOUSE II SON: Pathian ii nasia tak a a zakh, tu nung kum 100 sungah Lai Thiangtho Sya minthangbel tu a aki ngaisun khat ahi, Dr.Donald Grey Barnhouse ii Lai Thiangtho zakh daan taw kisai in, ama a kikheal sak thu khat, anuai abang in ki-at hi.\nNa khangno lai nang hong piangsak Topa phawkin\nPosted by thawngno ⋅ September 13, 2011 ⋅ Leave a comment\nBy s/m Awi Khawm Huai Khat khat sung mihing te nopsak bel leh makngil theingawl hun in i khangno lai hun ahi hi. Patang te in ka ngaknut ka tangval ciang ci aa, uhamte in ka khangno ka moilai ci-in lunggulh kik leh soncim ngawl bel in anei thu ahi hi. Hi hunsung i sep … Continue reading →\nMAW NEI TE JESU’N SAANG (IT) HI\nPosted by thawngno ⋅ September 6, 2011 ⋅ Leave a comment\nLaithiangtho sim na Matthew 9:9-13 1 John 9:9-10 THU PAT NA Pil na sin ih sin ciang, Tan 10 on tu le degree kha peu ma ih nga tu sia a thu bel khat ah ih ngaisut ahi hi. Hiak US ngam bang ci leang 12 grade on tu le degree khat nga tu sia … Continue reading →\nYSBC le USSBC te Khut Kilen in Internet Ministry Seam Khawm tu\nPosted by thawngno ⋅ August 16, 2011 ⋅ Leave a comment\nBy Rev. D. Kip Thian Pau Yangon Siyin Baptist Church (YSBC) te ii kum sim akivawt Day Of Challange (DOC) crusade tu ni tu kum dong kivawt pe paisuak thei lai ahiman in Pathian min ih pok hi. Hi DOC sia hun khat lai in SRBA te ii a vawt bul khat hi aa, tu … Continue reading →\nPawlpi sung Nasepdan (Part 1)\nPosted by thawngno ⋅ June 25, 2011 ⋅ 1 Comment\nBy Rev. D. Kip Thian Pau Ih kum hong tam vaial a, ih heakna zongh hong khang vaial ciang ih nuntakna sia ngual atu a phatuam vaial tu ih hi hunlam kaphawk vaial hi. Ei Sizangte bang ih Pu Pau Suan, ih Pu Thuam Hang te hong kikheal a kipan a nungta Pathian ih heak … Continue reading →\nKHUAVAK PUAK TAWNG\nPosted by thawngno ⋅ June 2, 2011 ⋅ Leave a comment\nBy Rev. D. Kip Thian Pau Thu Patna Pathian in a kipatcil in vantung le leitung bitphua hi. A hihang khuavak om ngawl hitana bangma kimu thei meal ngawl, khiakna nei meal ngawl hi tuak hi. Tuaciang Pathian in “Khuavak om hen” ci in thu a piak pociang khua vak aa, Pathian zong na khuavak … Continue reading →\nPa Ngo Thawng te innkuan topui\nPosted by thawngno ⋅ May 23, 2011 ⋅ Leave a comment\nMay 22, 2011: US Sizang Tuiphum Pawlpi (USSBC) in USA ngam sungah a teang Sizangmi ahinale, USSBC pawlpi mi ahizong ahibawzong ahitheiza uap tu, tha pia tu hi ci in Policy khensatna nei hi. Tuabang kalsuanzia policy te nei ahibangma, Pa Ngin Pau in Thing Unau khua ah leitung hong nusiat ciang in , a … Continue reading →\nKhamtungah Buddist Saang tam vaial\nPosted by thawngno ⋅ May 19, 2011 ⋅ Leave a comment\n19 May 2011: Kawl ngam kumpite lampuina taw, Development of Border Areas te in, Khamtung ah, Buddhist biakna taw kisai, laihilna saang, phunggyi saang le seiti (pagoda) tamma, tukum sung kilam, kisa hi ci in Chin Human Rights Organization te in son hi. Teddim Myohne sung babek ah seiti (pagoda) 4 le Buddhist saang 3 … Continue reading →\nThe Siyin Baptist Vol 52\nPosted by thawngno ⋅ May 13, 2011 ⋅ Leave a comment\n1. Thu Maisot 2. A 35 veina SRBA Kumcin Kikhop le….. 3. Ebenezer 4. Huna Suangpi, Sawlna Lianbel 5. A bote zong tu 6. A Muibun Lampuina 7. Na Lian mama 8. Ui Mawmaw Natna 9. Pathian hong sapna, ze etna le thuhil satna 10.Heak nophuai na sa luilam le? 11.Thintak taw ki aap tawng … Continue reading →\nKhuasak Ah One Stop Teacher Training\nPosted by thawngno ⋅ May 10, 2011 ⋅ Leave a comment\nSizaang kual sung Nipi Saang-Sya le Syamah te ii laihilh dan leh heakna khanto thei natu in, SRBA ii palai sepna tawh YSBC panh Syate Pawlkhat in Khuasak khua ah ” One Stop Teacher Training ” May 9-15 , 2011 sung nei pui thei hi. Pastor Ruth Dimkaang, Sya Siam Go Mung, Sya Pupu, Sm … Continue reading →\nUSSBC le SBMC ah Nute’ Ni nuamtak muak\nPosted by thawngno ⋅ May 9, 2011 ⋅ Leave a comment\nKumte hong bo tatou aa, 2011 kum Nute’ Ni theng laleao zo hi. Topa hesuakna taw Sizangmi tamma Maryland ah kitheng, kiteang ahikom, tukum Nute’ Ni se ning kum sang nopcizaw in kimuak thei hi. Atatuan in kei atuse, ka it ka Nu zong om thei ahikom, Topa tungah lungdam kakou sasawn aa, kum 8 … Continue reading →\nPosted by thawngno ⋅ May 5, 2011 ⋅ Leave a comment\nBy O Cin (Pauuap pa) (Pu. 15:26, Mt 9:18-26, Mk 5:25-30) Khat vei lai in a khua min a kihe ngawl, ama min a kipualaak ngawl, ngaknu khat sia chiluang natna, nasia tatak in vei hi. Adam thei natu in zato syavuan thiam theampo kungah zuanin kibawl hi. Ngaknu nu sia pha tuam zawhiat, dam … Continue reading →\n1912 Kum in Tapidaw, Asuakcil Ih Pu (5) te Omzia Atom\n1. Pu Kim Lian : Pu Mangzong belephung sungpan hi a, Pa Thang Ko Ngin ii apu, Pu En Ko Thang taw kiunau hi. Pu Lam Thuam in, tapa 3 le tanu 2 nei a, Pu Kham Ngo Pu En Ko Thang Pi Uap Cing Pi On Dim Pu Kim Lian ahi hi.\nUS Siyin Baptist Church Inauguration\nPosted by thawngno ⋅ April 28, 2011 ⋅ Leave a comment\n2011 kum April (24) ni in USA, Maryland state, Columbia khua sung ah, US Sizang Tuiphum Pawlpi ( US Siyin Baptist Church) kipan hi. Maryland, Virginia le Washington DC kiim a teang tuiphum biakpiakna dan a lungngul Sizang mi pawl khat taw in akipan ahihi.\nA kiten khak teng\nA Thumaan Christ Atu Naseam – Rev. W Khai Tual December 7, 2018\nKei Hong Mangil Heakin – Rev. Dr. Thuam Cin Khai December 3, 2018\nNangma tungtawnin midangte in Jesus mu tahen – Rev. Langh Go Laang November 29, 2018\nMinuamsa Ih Suak Natu – Rev. Khai Tual November 27, 2018\nYou Will Be Blessing to Others – By Pr. Vei Kho Ning July 24, 2018\nLeangna hong haw\nA LUITE SIM/EN KIK TAWNG\nA LUITE SIM/EN KIK TAWNG Select Month December 2018 (2) November 2018 (2) July 2018 (1) December 2017 (12) October 2017 (11) August 2017 (6) June 2017 (8) April 2017 (8) March 2017 (6) January 2017 (9) November 2016 (7) October 2016 (9) August 2016 (5) July 2016 (9) June 2016 (7) May 2016 (7) April 2016 (2) March 2016 (10) January 2016 (5) December 2015 (13) November 2015 (6) September 2015 (11) August 2015 (7) July 2015 (8) June 2015 (10) May 2015 (10) April 2015 (16) March 2015 (4) February 2015 (5) January 2015 (14) December 2014 (3) November 2014 (9) October 2014 (11) September 2014 (4) August 2014 (5) July 2014 (4) June 2014 (5) May 2014 (4) April 2014 (6) March 2014 (5) February 2014 (4) January 2014 (4) December 2013 (4) November 2013 (4) October 2013 (4) September 2013 (3) August 2013 (4) July 2013 (5) June 2013 (4) May 2013 (8) April 2013 (9) March 2013 (5) February 2013 (4) January 2013 (6) December 2012 (7) November 2012 (5) October 2012 (6) September 2012 (4) August 2012 (4) July 2012 (5) June 2012 (6) May 2012 (8) April 2012 (11) March 2012 (11) February 2012 (5) January 2012 (7) December 2011 (7) November 2011 (16) October 2011 (7) September 2011 (14) August 2011 (24) July 2011 (5) June 2011 (12) May 2011 (29) April 2011 (1)


timestamp: atn

url: =A thupi mahmah annam pawlkhat :: ZOMI DAILY\nposted on 15 July 2018 at 2:23 pm Lomkholna: Health, News, Siamsin\nVitamin A – Vitamin A pen mittang a’ding, pumpi khan nading, thaukzawh hat nading leh puntheih nadingin thupi mahmah hi. Vitamin A a kisam mite in nitaklam/zanlam in a mit muhna kiam aa a kilawh thei natna te zongh ngahbaih pahdiak uh hi.\nViatmin A tampi a ki ngahtheihna annamte\nGtn: Tui kaithum, kanpuak, ankam sialnek, a naipak mel nei annamte Gtn: mai, ankampinek, nahtang leh mehthuk te zong pan vitamin A kingah thei hi. Sa sin leh a kal, ak tui leh nawi, ngasa keu cihte pan ki ngahthei hi.\nVitamin A a kicingin a ne lo te a mitmuhna kisia thei hi.\nThagui leh ngaihsutna a hat nadingin thupi mahmah hi. B1 a kicing i nek zawhloh manin pumpi sungah tuiom thei, kamsung kisia thei, thazawt natna, ngaihsutna te a khawlna leh sihna dong piangsak thei hi. B1 kisam lua leh cikangthei, lungam thei aa luaksuak thei hi.\nTua B1 dat i ngah nadingin voksa, be, ngasa, mipe, nipi paak, a kingawinailo buh leh ankam tungpan in ki ngah thei hi. Siangtak in a kingawilo buh hileh B1 dat tam mahmah hi. Tua hiaa buh i sil ciangin tuitawh nuaingawp in, sil ding hoihlo hi. B1 dat teng kisuplawh thei hi. Vitamin B1 a kisapluat ciangin lungtang leh thagui nasepna te thazawngkhal sak hi\nPumpi sungaa cell tuamtuam te sungah huih (oxygen) puak aa khuaksung nasepna leh thagui thazang te sungah nasem a hihmain thupi mahmah hi. Sikdat a kisap manin sisan hatlohna, tawlbaihluatna, natna ngahbaihna, nasepzawhlohna leh a gihna akicinglo ta neihna cihte piangsak thei hi.\nSikdat ngah na ding ante\nGtn: bawngsa, aksa, ngasa, aktui, sasin, be tuamtuam leh a engmel a nei mehteh mehgah tuamtuam te etc,. Sikdat in pumpi cidamsak aa naupangte in thukhat peuhpeuh a sin ciangin theibaih sak hi. Sisan thahatsak hi.\nNgasa kawlgam a’dingin sikdat ngahna bulpi a hihi. Sikdat kisapna hangin a piang sisan thahatlohna pen kawlgam sungah tam mahmah hi. Nugakte, naupaii te leh naupangte tungah tua sikhang natna tamphadiak hi. Siamsin Library\nPrevious: Theih leh upmawh ~ Pau Khat Suan\nNext: Moses laiat alang i thusim (The Haftorah Mystery)


url: =Lailui Khua Tangthu. - Laibu Saal\nHome > Zogam Khua tuamtuam te Thu > Lailui Khua Tangthu.\nLailui Khua Tangthu.\nLailui khua Piankhiatna Tangthu.\nTediim khuapi a teng Rev. Pum Khan Nang in khua ciat aa khua tang thu deih a hih man in Lailui khua tangthu a kan dingin, Siapi Pum Khan Thang (Primary Head Master) Pension U Do Suan Thang (Primary Assitant Teacher pension) leh Lailui khua Hausa Council te tungah huh na ngen hi. Tua a hih man in, Lailui khua a pawl cingtak aa, kaih khop dingleh a maan pen a suah theih na dingin, a nuai aa beh tuamtuam pan Beh makai te tawh kikum in, Kapu kapa te ciapteh na bang leh ciapteh na tuamtuamte pan kai khawm in khua tangthu kabawl uh hi. Hih khua tangthu pen amaan pen dingin ka ngaih sun uh leh Ka thukim pen uh a hi hi.\nA nuai aa beh makai teng in kapu kapa uh tungpan un ka zak uh thu te leh mun dang dang pan kakaih khop te uh a hih man in, Lailui khua tangthu tawh kisai in, a man pen ding aa ka ngaih sut uh a hi hi. Hih hun lai in, Laitawh ki bawl ciapteh na om lo in, Kapu kapa te hong kamvai khak te ka ciapteh uh a hi hi. Tanglai ihpu ih pate in thu maan gen in zuau phuak ngei lo a hih man in, amaan pen mah a lak san pah ding lo ngal thu dang om lo hi.\nHih tangthu kaihkhopna ah et kak (Ref: ) aa ka zat uh a nuai aa bangteng a hi hi.\n(1) Lailui khua Hausa lui Pu Tun Nang (Taithul Beh) ciapteh na\n(2) Lailui khua Hausa lui Pu Do Suan Thang (Hangsing beh) Thu kaih khop te\n(3) Ngennung khua mi Pu Pum Suan Pau leh Pu Suak Khua Pau te ciapteh na\nKHUA TANGTHU KAI KHAWM BEH MAKAI TENG\nNo. Min Behmin\n(1) Pa Do Suan Thang Hangsing beh\n(2) Pa On Khaw Thawng Hangsing beh\n(3) Pa Tun Suan Thang Sektak\n(4) Pa Kham Do Khen Sektak\n(5) Pu Sian Za Dal Sektak\n(6) Pa Thang Suan Lian Taithul\n(7) Pa Dongh Khan Mung Taithul\n(8) Pa Thang Cin Thawn Taithul\n(9) Pa Vial Khan Pau Kipgen\n(10) Pa Vial Vungh Thang Kipgen\n(11) Pa Go Khan En Kipgen\n(12) Pa Go Khan Khup Haukip\n(13) Pa Gin Khan Pau Haukip\n(14) Pa Hang Cin Pau Haukip\nLailui khua tangthu tawh kisai a beisa hun leh hong pai lai dinghunte ah a bawl a om leh mimal bawl hi aa deih kaih thu hi ci-in ki ciamteh ding hi.\nLAILUI KHUA SAT CIL NA LEH KKHUA KIP A SUAH NA\n(PU TUN NANG CIAPTEHNA)\n1885 kum ciangin, Gamkeek mikang kum pi galkap te in, Kawl gam zang lei sungteng a la khin uh hi. 1886 kum aa kipan in, mi kang gal kap mang Raikes Makai in Zogam sim dingin, Kawlpi pan in hong ki pan uh hi. Zomi ten] zong a hat na zah uh sit lo in, Gam leh lei na huu na dal uh aa, Tulsuk, Phat zang, Leisan mual cih mun te pan in, nasia tak in, khak tan in, Mikang gal kap te na do uh hi. Tua a hih man in Kum thum vilvel ki nang zo aa, ong kah to pak lo uh hi.\n1888 kum ciangin,Mikang gal kapte pawl khat Tediim khua avaan ding in Kawlpi pan in hongpai to uh aa Bang mah ki cihna om lo in a ciah suk kik uh hi. 1889 kum ciangin, Nasiatak in ki thawi in hong kah to uh aa, Sihzang gam Vangteh khua leh Saizang khua te nawk in, 1889 kum March ni (3) ni in Tediim khua sim in mei tawh a hal tum uh hi. Thau tawi kikhai lua a hih man in gal kilel asuak hi.\nMikang gal te ii thah dingleh mat ding ki ut lo a hih man in, Tediim khua mi atamzaw leh Hausa lian khem peuh India gam sung Mulam gam dong ah gal a tai uh hi. Tua hun aa kipan in, ongten den pah uh a hih man in, Tediim gam sungah Tualgal aa kipan gal dangtuamtuam te om nawn lo hi. Tualgal aa kipan gal dang atuamtuam a om nawn loh hangin, Mikanggal kap te tawh ki lem na om lo in, Tediim gamsungah kua mah ki teng kip thei lo hi. Bang hang hiam cih leh Mikangte in Zomite gallian pen a hih man ahi hi.\nTediim khua mi a tam zaw leh Hausa lian khem peuh in, Tediim gam a lawih uh hang in, Pu Khai On leh Pu Mang Tun in na lawi hetlo in, Tumsih a lo buk vuah gal a tai uh hi. Tua mah bangin, Pu Tuang Khaw Thang te zong Vanglai (Lailuigam) a lo buk vuah galtai in a om uh hi.\nTua hun laitak in mikang galkap te in, Valvum gam tungzang a kicihna mun ah giah phual sat in a om uh hi. Tungzang a kicihna mun ah Mikang galkapte a om uh hangin, Valvum khua mite bangmah cih lo in, lung nuam tak in ateng kip thei uh hi. Valvum khua pen banghangin, kip in ki hal lo hiam ci-in Pu Khai On te leh Pu Tuang Khaw Thang te a thu ki dawp in kikum uh hi. Tua bangin thu a kikup uh ciangin, Valum khua ah thu dongh ding in Taithul beh pan,Pu Mang Tun leh Suan Takbeh pan Pu Hau Suak a pai sak uh hi.\nPu Mang Tun leh Pu Hau Suak in Valvumte a dot ciangin, ko aktui aktak leh Zuthawl tawh mikang gal kapte ka lut uh aa amau lungdam in kakilem uh hi. Tua ahih manin, lungnuam tak in a teng kip thei hi ung Valvumte'n na ci uh hi.\nHi bang thu a theih ciangun, Mikanggalkap tetawh ki lem na dingin, Antui aktak Zuthawl tawh lut ding a vai hawm uh aa Pu Mangtun leh Pu Hau Suak mah alut dingin aseh uh hi. Valvumgam Tungzang a kicihna aa om mikang gal kapte Aktui aktak leh Zuthawl tawh a kiseh gel in, a valut uh ciangin, a mau lungdam in ki lem na om pan hi.\nHi bangin Mikang gal kapte tungah ki lem na dingin gal lutna a bawl masa pepeuh te in, Tediim gamsungah na teng kip thei bek uh hi. Mikangte tawh ki lem na a bawl khem peuh te in, Tediim gam sung a utna mun mun ah khua sat in lung nuam tak in kiteng thei ta hi.\nTua a hih ciangin, Pu Khai On leh Pu Mang Tun zong Tumsih a lo buk pan in Vanglai khua ah na teng khawm uh hi. Tua mah bangin, Pu Tuang Khaw Thang te zong Vanglai a lo buk pan in Ngen nungkhau ah ateng uh hi.\nVanglai khua pan in Pu Khai On leh Pu Mang Tun in, khua sat na ding gam a vaan uh aa, khua dai gam leh Lailui gam a van uh hi. Khuadai gam pen Ni ong niseh mun a hih man in Tuk an khal an hoih tak in piang ding hi. A hi zong in tui haksa khat om leh Zalui in hal a hih ciangin Tediim tawh kikawm na baih lo ding hi na ci uh hi.\nLailui gam pen ni kha nuai hi aa khal an hoih lo ding hi. A hi zongin, thu haksa khat om leh Tediim tawh kikawm na nai zaw ol zaw a hih man in Lailui khua sat ni ci-in a thu kim uh hi.\nTua a hih ciangin, 1889 kum sung mah in Pu Khai On makai in, inn 7 in Lailui khua sat in a teng masa uh hi, Lailui khuasat Pu Khai On a hih manin, Hausa asem sak pah uh hi. Tua a hih manin, Lailui khua a h Hausa a sem masa pen Pu Khai On a hi hi.\nLAILUI KI CIH NA THU.\nPu Khai On khuasat ma hun khat lai in, tu laitak a teen na khua pan Tai lang bang a gam lat na mun nisuah na lei taw lam ah lui neu khat a om hi. Tua lui neu ii a lang tuak ah Zomi pawl khat a teng ngei uh aa, a khualai aa, lui om bul phuh in, a teng na mun lailui na ci uh hi. Hih Lailui cin min a phuak Zomite pen, Leitangh hoih na mun zuan in Saklam ah lal uh hi. Amaute suan haipi kung khat tu ding in hoih lai aa, Lailui Haipi ki ci hi. Amauteen na mun tu dongin Lailui kici aa, a inn munte uh zong ki mu thei lai hi. Tua mite phuah sa lai luimin pua in, Pu Khai On in khua nasat a hih manin, tu aa teen na mun Lailui khua a kici a hi hi.\nMikangte tawh galki lem na a bawl khit ciang un, lungnuam ak in teen kip na dingkhua nasat thei uh a hih manin, Pu Khai On in a khua satna la a nuai aa bangin phuak hi.\n(a) Lun awi in vang khua sat ing ee, kum sawt phuh bang kho hen aw.\n(b) Kum sawt phun bang kho hen aw, vangkhua min thang suak hen aw.\nLailui khua sat khawm masa in (7) te in a nuai aa pupite nga ahi hi.\n(1) Pu Khai On Hangsing beh\n(2) Pu Mang Tun Taithul beh\n(3) Pu Sel Cin Taithul beh\n(4) Pu Vum Pau Kipgen beh\n(5) Pu Vum Kai Kipgen beh\n(6) Pu Lian Neng Kipgen beh\n(7) Pu Hang Kai Hau kip beh\nLailui khuasat khawm inn (7) teng lungnuamtak in, a teen kip khit huh khat ciangin, Mawng keen khua pan in Sektak beh Pu Thual Gen, Pu Suan Langh Pu On Tawng te Lailui khua ah a teng uh hi. Tua mah bangin amau teen na muntek pan in, Buansing beh Pu Hong Gin, Pu Son Zang te leh Sotebeh Pu Kam Neng te Lailui khua ah ateng uh hi. Hih hun laitak in a munmun pan in Lailui khua ah nakiteng aa, inn 25 ki pha hi. Hih teng ban ah khua sat te naute pawl khat inn a tuan ciang in, inn 30 ki pha hi.\nLailui gam pen a neu ban ah Logam hoih mun tawm lua a hih manin, hun khat ciangin, Gam neem na leh gam zai na mun ah pawl khat a lal uh hi. Hih bangin gam neem na, utna mun tek ah ki lal san a hih man in inn (30) a pha khin sa pen kiam suksuk hi. Pu Hong Gin, Pu Son Zang te Lezang ah Pu Kam Neng atate Anlangh ah cih bangin ki lal ciat hi. Hi bang in kilal san zel a hih manin, Lailui khua pen inn (30) phak kik na ding baih lo hi, na ci uh hi.\nLailui khau a vekpi un a lal khiat khak ding Upipa Pu Hau Cin Khup in hoih salo a hih manin Khuasat pa kiang ah Pu Khai On aw, Tediim kongpai ciang aa kong zintunna dingleh Tuibuk kong sim na ding in nang nalal peuh mah ken, na lau leh ong lal san te Gawl thuap sagin in na phut in na ci hi. Tua a cih mah bangin, Pawl khat a lal hangin atam zaw lal khia lo in na teng kip suak uh hi. Tua a hih ciang in a hun hun in, inn tuan thak om a hih man in, Lailui khua pen inn tam semsem in, khua kip leh khua thu pi a suak hi. 1904-1905 kum aa ki pan a hon a hon in khua dang pan in, ong ki pem a hih manin, Lailui khua pen inn tam semsem hi. Khua sat cil in Beh li kigawm inn (7) ki pha tu hun ciangin beh (9) kigawm in 124 ki pha ta hi.\nPu Pum Suan Pau (Naulak) leh Pu Suak Khaw Pau (Manlun ) ciapteh na\nPu Khan Lian Te U Nau Ngennung khua ateen na thu.\nMikaang gal tediim khua sim in meitawh a hal tum mapek hun khat lai in, Gamngai khuapan in Sukte beh Pu Thang Khaw Pau Ngennung khua ah teeng in Hausa asem hi. Pu Thang Khaw Pau in Hausa a sep hun sungin Tediim khua pan in, Sukte beh Pu Khan Lian Ngennung khua ah a teng hi.\nPu Khan Lian pen Ngennungkhua ah sawt veipi ongteng aa, logam zong a kicingin a nei hi. Tuni dongin a gah limtak aa aneek uh ahi haisan kung khat leh Haivom kung khat zong Pu Khan Lian Suan ki ci aa, khua pha zang a kicinna mun a lotan sung ah asuan a hi hi.\nMikang gal in Tediim mei tawh a hal tum ma hun khat ciangin Pu Khan Lian teekta a hih manin a si hi. Tua Ciangin, a ki hinglap na dingin, ngen nungkhua aa teng Manlun bek Pu Mangsuak Sial a ki zabotan a pha khat lei tawi in ki hing lap aa, Ngen nung khua ah ki vui hi. Tua a hih man in, Pu Khan lian pen a sih dong ngennungkhua ah a teng a hi hi.\nPu Khan Lian tate a hi, Pu Vum Kam te U Nau in, zi leh ta a neih ma un, Ngen nung gam sung a deih na mun teng uh, a lo gam dingin a kham khol uh hi. Hausapa Pu Dim Kam leh Upate in, inn tuan masa zui in logam apiakciang in Pu Vum Kam te U nau in, a kham kholh na mun logamte a kihel hi. Tua ciangin Pu Vum Kam te U nau in, ei leh ei hi na pi hang hi bang aa ki bawl lawmlawm ci-in a kha sia uh hi.\nMikang galkapte tawh kilemnaa om khit ciangin, Vanglaipan in Pu Tuang Khaw Thang te Ngennung ah a teng hi. Hih hun laitak in Ngennungkhua ah, kel ki lim khawi mahmah aa huan sung ah neek thei bangmah ki cingthei lo hi. Hih bang thu huhau in, keel phiat ding ki ngaih sun aa, Hausapa Pu Dim Kam in khuazang aa phiat ding ngaihsut hak a sa hi.\nTua ciangin Hausapa in Pu Tuang Khaw Thang kiang ah, Keelphiat ding vai hawm in la, naphiat zawh leh aliang khatta la in a ci hi. Pu Tuang Khaw Thang in zong Keel Phiat ding vai hawm in a phiat zotakpi a hi man in, A liang khat ta ala hi. Tua a hih man in Keelsiah kaaipa kici hi. Pu Tuang Khaw Than pen Ngennung khua ah tawl pi khat mah teng in, hun khat ciangin Tonzang khua ah a lal hi.\nPu Pau Cin Hau Zong kum (15) hun sung a cinat na pan a dam theih lo ciangin, amah leh a mah thau tawh kikap lum ding a sawm hun zong Ngennung khuaah a teen hun sung mah a hi hi. Tua ciang in a thu nget na mual a kici Suangphuh mual zong Ngennung khua pam a gam la lo Teek lui khua lam a hi hi. Tua ban ah Ngennung khua ah Pu Pau Cin Hau in, A Biak inn ding in khat a lampen, Hausapa Pu Dim Kam in Suangtum tawh a den vang sak hi. Hih bangthu huhau in, Pu Pau Cin Hau Ngen Nung khuapan Vanglai khua ah alal hi.\nPU TUN NANG CIAPTEH NA.\nSukte beh Lailui khuaa tun na thu\nPu Kai On in, Hausa a sep laitak hun khat ciagin khuasat cil sung aa ki hel a hi Pu Vum Pau in, ih tote mah in Hausa sem in hong uk leh ut hang ci in, vaihawm aa Unau bang a ki-it pih te a hi Pu Vum Kam te u nau Ngennung khua ah a vasam hi. Tua a hih ciangin, 1904 kum sungin, Pu Khai Pau ongtung masa aa Pu Khai On inn mun a suan khia hi.\nTua khit ciangin, Pu Cin Khaw Hau ongtungleu leu aa, Pu Khai Pau in a inn mun awn in, khua zang in Pu Khai Pau inn mun ding ki ziik sak hi. Pu Cin Khaw Hau in, inn a lamh khit hun khat ciangin, Pu Vum Pau in Pu Khai On kiang ah, na hau sa sep Pu Cin Khaw Hau khiat in a ci hi. Tua ciangin Pu Khai On in ngal hat kisa nawn lo a hih manin, Nong awi zawk uh a hih leh ci-in a hausa sep Pu Cin Khaw Hau a khiat hi. Tua hun aa kipan in, Pu Cin Khaw Hau in Lailui khua ah Hausa a sem pan a hi hi.\nPu Khai Pau leh Pu Cin Khaw Hau Lailui khua ong thun khit ciang in,hong tungnai lo asang gam Pasal te, ahun a hun in ong tung uh hi. 1908-1909 kum sung in, Vanglai khua pan in, Pu Pau Cin Hau ongtung in amah ongthung nunung pen a hi hi. A mau Unau Pasal giat pha uh aa, Lailui khua inn giat a ki beh lap ong suak hi.\nTua U nau Pasal giat te in,\n(1) Pu Vum Kam\n(2) Pu Khai Pau\n(3) Pu Tual Hang\n(4) Pu Pau Cin Hau\n(5) Pu Thang Khaw Kam\n(6) Pu Khai Za Deng\n(7) Pu Vum Khaw Thang\n(8) Pu Cin Khaw Hau te a hi hi uh hi.\n1922 kum sungin Mualbeem khua ah, Pu Khai Hau ngam luah dingin, Pu Pau Cin Hau pai in a teng suak hi. 1922 kum sung mah in, Pu Tual Hang Ngennung khua ah tai kik in, a teng suak hi.\nJapan gal ongtun ciangin, Pu Tuang Khaw Thang tate sung pan in Pu Thawng Pau te inn kuan Tonzang khua pan in Uk pua In dia gam ah lal ding a sawm uh hi. Tua ciang in Pu Cin Khaw Hau in kikawm na haksading a hih teh ci in vai hawm in va la uh aa Tozang khua pan in,\n(1) Pu Thawng Pau\n(2) A mo Pi Awi Khaw Niang leh a ta te,\n(3) Pu Kham Cin Pau\n(4) Pu Khup Cin Thang\n(5) Pu Thang Za Kam te 1945 kum Jannuary kha 1 ni in Lailui khua hong tung uh hi. Pu Thawng pau in Tapa 4 a neih sung uh pan in, 2 ongteng kip a hih man in, Lailui khua inn nih a ki beh lap suak hi.\nSource : Leo Tungpi / Blog.\nItem Reviewed: Lailui Khua Tangthu. Description: Rating: 5 Reviewed By: Cinpu Zomi


url: =Khangthak Zomi Lungpuak: Anti-Racism Concept ~ Pu Zokhai :: ZOMI DAILY\nKhangthak Zomi Lungpuak: Anti-Racism Concept ~ Pu Zokhai\nposted on 4 November 2016 at 6:23 pm UTC+9:30 Lomkholna: News, Politics, Zokhai\nZomi sung-ah tuhun khangthak hun-ah a-om ngei nawnlo ding-a ka’ upmawh, ka’ lamet, ka’ lungdeih-pen:\nTaanglaai-a khua khat leh khua khat kido ngei, ki-el ngei, kigaalneih ngei cih lungsim peuhmah-pen Pasian’ Nasepna hitaleh Minam Nasepna, thugen lasakna hitaleh, kipawlna mapanna khatpeuhpeuh-ah kuamah-in keng keilehang lampi maanzaw dinghi cih uplehsaanna akip ka’ neihna hong hawmsawn nuam-ing.\nBanghang-a hihthu hong sungkiik saansaan ka-hihiam cihleh Zomi (amau Zomi kici nuam khollo, Chin-mah, Tiddim Chin-ah akhialah tantan) mipilpi-a I-muan simsim (avekpi hisaam kei) khenkhat-in tua lungsim neilaai mawk-a, tuabang mite ahaii hideklo-in pil lua-kisa minam huamna bang-pen “Guunkhawm saksiah thamlo Min Hla, Yaw, Popa, Bangladesh, Chittagong Hill Tracks, Assam, Manipur, Nagaland, ..” ahihi.\nZomi khangthak khempeuh ka’ deihsak penpen-in,\n“Ei’ lunggeelna zai sakluatna-in khiatna neilo-a, ei’ lungsim kiniamkhiatna-in Pasian’ Lungkimna kingah/kimu zawtham-hi” cihthu naakpi-in ciing-in zuihding ahihi. Kiniamkhiat cihciang-in zuauthu khawngte nial ngamlo-a “he, hi, hawi, aw” cihte kiniamkhiatna hilo-hi. Kumpi David akiniamkhiatna-pen Kamsaang Nathan-in akawk takciang-in, “… Kumpi tokhomluun pan-in kumsuk-in a’ kumpi-puanluun zuahkhia-in Pasian’ kiang-ah akhialhna mang (confessed)”.. hihte kiniamkhiatna maantak ahihi.\nAkiniamkhiat ZEISU’ gamtat kampau enni:\n“Woe to you, teachers of the law and Pharisees, you hypocrites! You clean the outside of the cup and dish, but inside they are full of greed and self-indulgence.” NIV.\n“Woe to you, scribes and Pharisees, hypocrites! For you clean the outside of the cup and of the dish, but inside they are full of robbery and self-indulgence.” NAS-1977.\n“Woe unto you, scribes and Pharisees, hypocrites! for you make clean the outside of the cup and of the platter, but within they are full of extortion and excess”. KJV- 2000.\nZEISU-in Saangpen Pasian hinapi-in kiniamkhiatna lim hoihpen honglak Pasian ahihi. Kiniamkhiat-in meigong, tagah, daaipaam, mizawng, cimawh, genthei, liangvaai te leh siahdong (tua-hun laai-in biakna siapite-in Satan’ naseem bang-a aseh-uh tax-collectors) te-tawh hong kithuah-a, lian akisa mahmah, pil akisa mahmah, thukhaam thei/zuui akisa mahmah miliante atung-a bang-in ci giapgiap-hi. Hih-pen kiniamkhiatna taktak ahihi.\nTuahun-in Samaria Gam leh Judea Gam-pen Pasian’ Gam leh Dawi’ Gam bang-a Hebrews (adiak-in Judaism Biakna-nei) te-in aseh-uh ahihi. ZEISU-in Judah Beh sungpan hongpiang ahihman-in Judah Ngeina-tawh kituak kampau-a, ahizong-in hong gamtat taktak ciang-in Samaritan Numeinu’ Taangthu hongpiang-hi. Gentiles Leitang-ah apai nuamlo Peter Simon-zong vision pan-in sawl-in Peter-in mang-hi. Paul the Tarsus-zong ZEISU-tawh akimuh takciang-in Gentiles Gam-ah leeng ziahziah-a, khua lungsim-peuh nei nawnlo, akiliansak mahmah Pharisee ahihna-zong nusia thei-hi, banghanghiam cihleh ZEISU-tawh kimu khin-hi.\nZomi lak-a Zomi kicihding na-ngawn amin naailo mipilpi khenkhatte ZEISU-tawh kimu hileh khua khawng, beh khawng, awsuah khawng-tawh mi hong deidan loding-a, mapan khawm nading lampi hong-om theiding-hi. Laaitui Khua nawl-ah lungsim dammawh khat daaileeng mu lehzong, “Zokhai te-pen khua-sung lampi gei nangawn-a daaileeng maimaite-hi” aciding level ciangpen internet maaitang-ah mipil peetmahte’ khut-pan kimu liang-hi. Hihbang lungsimte saanglua ahihman-in batsawm keizaw nihang.\nKa’ zawhloh thu khangthakte atulh, abaak, aseemsak nuam ka-hi hetkei-hi. Khua lungsim nusia-in thumaan huamkim zawhding ka’ haanciamna ziak-in ka’ khuapih tanaute khenkhat nangawn-in hong enkhial cihthu internet-ah ka-gelh ngei khin-hi. Minam lak-ah ka’ biak Pasian-in hong zat hunsung khua, beh, awsuah… lungsim kawino ka’ neih ngeilohlam mi tampi leh Pasian-in thei-in ciamteh ahihman-in ka-khamuanghi.\nKhangthak Zomi-aw, minam nasepna, political party mapanna, biaknalam mapanna, tualsung kipawlna-a kipan mi-tawh kipawlkhopna peuhpeuh-ah panmun (neu taleh lian taleh) na-neih naaknaakleh na’ khua, beh, awsuah lungtang na’ nusiat zawhding self-training nei masa hamtang in, banghanghiam cihleh thumaantak-a na’ kalsuan nangawn hongki upmawh-ngawh laaiding-hi.\nSunglehpu, tulehmaak, teeklehmo, behlehphung vaai ahihkei naakleh “Zokhai ka’ hihna-tawh hong it in. Gualnam ka’ hihna, Laaitui Khuami ka’ hihna, Dim Awsuahte ka’ hihna cihte-tawh hong it kei in, banghanghiam cihleh ka’ behte-tawh, ka’ khuapihte-tawh, ka’ awsuah zatpihte-tawh vaaihawm khawmding geelna (program) neilo hihang. Nangmah-pen nangmah na’ hihna-tawh kong it ding-a, kei-zong keimah ka’ hihna-tawh hong it lecin vaai khempeuh alem ahihi.\nMi khat akhua, abeh leh a-awsuah bih-in kampau, laigelh ngeikei lehang contemporary socialisation and civilisation norms and values tawh kituak pianpianta cihna ahihi.\nKei ka-giitloh hang-in Laaituite agilo ding-in na-sehleh khial-hi, banghanghiam cihleh Laaituite midik leh thumang-a minnei ahihi.\nKei ka-zawn hang-in Gualnam khempeuh azawng ding-in na-sehleh khial-hi, banghanghiam cihleh ahau mahmah Gualnamte tampi omlel-hi.\nKei ka’ thaneu hang-in Dim Awsuahte (pate’ lawhdaan-in Dimmite) khempeuh athaneu, atom bilbul vive ding-in na-sehleh khial-hi, banghanghiam cihleh Dim Awsuahte’ lak-ah thahoih, thagol tampitak omhi.\nKei ka-haii mahmah hang-in Laaituite, Gualnamte, Dimmite ahaii ding-a na’ selhleh nang’ thulaakzia leh thumuhna akhial ahihlam kician mahmah-hi.\nKeibang leitung-ah kuamah omlo-hi. Ka’ pa-tawh ka’ kidanna (distinction) a-om mahbang-in ka’ nu zongtawh ka’ kidanna omhi. Ka’ tapa-tawh ka’ kidanna om-a, ka’ tupa zongtawh ka’ kidanna omhi. Mihing khempeuh-in tumdanna (uniqueness) neiciat-hi.\nKa’ Pa-pen migi mahmah-a, thukhual-in pil ahihman-in thudam vive-tawh vaai khempeuh zo-hi. Kamkhauh pau ngeilo-in, atate-zong honghap, hongsaat ngeilo-hi. Kei ka-hihleh awkhauh-in, thumaan ka’ sakloh peuhmah puak giapgiap-a genkhia, pulaak, kampau khat ka-hihi. Ka’ tate kisam ka-sakleh saat-in, bilnuai-a kipan, awsaang zong-tawh hap-in ka’ thuhilh-hi.\nTua ahihman-in nang leh kei’ kaalthu kizopna-in nangmah leh keima’ vaai-bek (relationship between you and me is all about you and me) ahihi. Kuamah-in namdeiina (racism) peuhmah nusia-a, khua, beh, awsuah peuhmah-tawh mi el hetloh ding, niam-et hetlohding, tuambawl hetloh ding-in khangthak Zomite kahong haanthawn hi. Ka’ zawhloh van ahong suan-nuam ka-hi kei-a, ka’ puak khitsa van azaáng mahmah ahihlam theitel-in ahongtah ka-hihi.\nTaang T. Zokhai\nPrevious: Thilngiat (Demand) ngahna di’n bang kisam hi hiam? ~ Dr. Sanga R. Laingek\nNext: US kiteelna etna: Makai thak in vaihawmna a let hun ta hi: Trump ~ Thang Khan Lian


url: =Lungsim hoih ~ GS Pau :: ZOMI DAILY\nposted on 4 October 2014 at 10:53 am Lomkholna: Article, GSPau\nNa lungsim ngaihsutnate in nuntakna naak hi a, na neihsa a manphapen bangin na kep ding ahi hi. (Pau 4:23) – Pastor pension la khin khat kiangah mi pawlkhat va hawhin “Sia aw, kum 30 val bang Pasian’ na sem khin na hih ciangin Pasian’ na sepna ah bang kisam sapen na hiam?” ci-in a dot uh leh tua siapa in “Pasian’ na sepna ah pilna kisam masa kei, thugensiam zong kisam masa kei, lungsim hoih mah kisam sapen ing” ci-in dawng hi.\nAma’n a gen thuahna ah, Pasian pen lungsim a en Pasian hi. Pasian in lungsim hoih a nei lo mipilte le thugen siamte thupha pia tuan lo hi. Tua ahih manin pawlpi mite in lungsimhoih a nei Pastor le makai i neih theih nadingin nakpi takin thu nget-huai hi, ci-in hanthawn thuah lai hi.\nMihing i nuntakna pen i pianpih lungsim tungah kinga mahmah hi. I suah a kipan lungsim hoih ahih keileh lungsim sia kinei pah hi. Americante innkuan thu a kantel mipil, Dr. Paul Popeneo in “Pianpih lungsim hoih le pianpih lungsim sia pen lungsim hoih a nei nu le pate sung pana piang tate in lungsim hoih hong nei ham-tang uh hi. Pianpih lungsim hoih nei mi lakah 70% te’n pianna gui zui-in a luahsuk uh hi a, 30% te’n pen mimal zui-in a neih uh ahi hi” na ci hi.\nPasian mizat mipil khat in a genna ah, “Pianpih lungsim pen khel ding haksa mahmah hi. Mi khat hong pianthak hangin a pianpih lungsim pen kikhelsiang khin zo lo ding hi. Khalam ah a thahat lai teng a lungsim hong kem zo ding a, ahi zongin hun khatpeuh ciang a gial hong kidawk veve ding hi. Topa Zeisu’ nungzuite zong tua bang mah hi. Tua ahih manin Pasian’ thu ah hi taleh, leitung thu ah hi taleh pianpih lungsim hoih neite’n hong makaih thei leh hoihpen ding hi,” ci hi.\nKawlte Pasian’ mizat Sia khat in zong, “Pianpih lungsim hoih a nei khat in bangbang a sem zongin ngiimna hoih le lungsim maan tawh sem hi. Pianpih lung-sim sia a nei khat in Pasian’ na keek hong sem zongin ngiimna hoih lo le lungsim maan lo vive tawh hong sem veve ding hi, ” ci hi. Tua ahih manin Pasian’ nasem ding mi i teel ciangin Pasian le ama kizopna banah pianpih lungsim hoih a nei nam le gui sunga mite teel le’ng kikhial lo ding hi. GS Pau\nPrevious: Khangno leh cidamna ~ Khangno Kahlei\nNext: Zomi D.C News: Zomi ten VOA leh RFA Phualpi ah akhat veina interview vabawl thei


url: =Indonesia ah papi khatin azi midangtawh muangmawh in akhe tansak :: ZOMI DAILY\nposted on 11 September 2017 at 12:37 am Lomkholna: Indonesia, News, Sawltak, World\nIndonesia gamsung ah pasal pipa khatin azi pen midangtawh muangmawh ahih manin temta golpi khattawh azi’ khe tansak cimawk hi. Tuabang in azikhe atansak laitak in agei ah atate nih om cisawnsawn hi.\nHih thupiangpen Tuesday (September 05) ni in Indonesia, Badung khuasung ah thupiang ahihi. Tua papipa minpen Kadek Adi Waisaka Putra kici a, azi minpen Putu Careen kici hi. Azi pen midangtawh kithuah, lumkhawm ci’n ngawhin kitawng uhhi.\nTuakhit ciangin apasal in temtapi khattawh atate muhna ah azi ii akhe sasem bangin semsak, tansak cimawk hi. Ahi zongin tuabang in temta tawh asatkhitdeuh ciangin kisikkik mahmah a, amau omna tawh akinaipen Clinic khatah aliamma akibawlding in azi pen mawtaw tawh puakpah cihi.\nAzi pen Clinic ah zatui kibawlding, Treatment kibawlding in apuakkhitzawh asawtlo in amahpen palik te’n manpah uhhi. Hih agamtatna hangin kum 10 bang thong kiatheiding hi ci’n Legal Aid Advisor khatin Tribune Bali te tungah genkhia hi.\nAzi ii akhe te alangnih in limliam mahmah a, ataklam khepen a ngaltak panin ki tankhiasiang dektak cihi. Aveilam zong limliamlua ahih manin, tankhiatvet kulding cimawk hi.\nHih akhe alangnih in aliamgawp azipen hehpihhuai kisa mahmah a, GoFundMe Campaign panin Online huhna ki donsak hi.\nGoFundMe Campaign abawlsak alawmnu in agenkhiatna ah aliamma pen cikziat huai, mulkimhuai mahmah hi. Hihbangliang gitloh ngongtatna pen kamittawh kamuhcilna hi. Indonesia gamsung ah hihbangdan atuahsia te apanpihding Government Assistance omlo sawnsawn ahih manin, khasiat huai mahmah hi.\nHih nupinu pen akhe omlo in na semtheiloding a, atate nihpen avaknading lungkhamhuai hi. Zatui kibawlnading Medical Treatment akisap banah atate nekledawn dingzong kisam hi.\nHuhna, natvehna sum aki ngahkhempeuh zatui kibawl nadingin kizangding a, aval aomleh atate etna in kizangding hi ci’n genkhia hi.\nGoFundMe Campaign ah huhna sum US$100,000 ngahzawh nadingin ki hanciam a, tuciangciang US$34,725 ki ngahsakkhin cih kiza hi. Sawltak #zomidaily\nPrevious: Zogam thuthang: Mivom musolman te Ciau pan Kawlpi kipuak\nNext: Kum 52 aphakhin papikhat avengpa in ciangtawn tawh asatgawp laitak Video kikhahkhia


url: =Numei leh Suang Manpha :: ZOMI DAILY\nposted on 21 January 2015 at 1:00 pm Lomkholna: Article, Thawntuang\nGensuk pah leng. A hau mahmah tangval khat in bang mah aneihlo a innveengpa zi( angkawi) hong deih hi. Tua tangvalpa in Suang Manpha cihte ahoihnono neih hi. A haulo nupa te ahihleh ahauhloh uh hangin nupa nuam ki sa in. ki-itna kiptak neih uh ahih manin kuamah dang ngaihsut in neihlo uh hi.\nNupa kopte pen a zi pilzaw teitangzaw citciat hi. Ahau tangval pa ahihleh nungak dang sangin avengpa zi deih citciat hi. Tangvalpa in keipen mihau mahmah ka hihna ka khuapih ka mipihten zong hong thei ahihteh hih ka deih ka veengpa zi pen ka veengpa kiangah Suang Manpha a lianpen tawh khekleng utlel ding hi cih ngaihsun hi. Ahi zongin a kamtawh gen ngam taktak lo hi.\nKhaivei tangvalpa in a innveengpa a inn ah sam hi. A inn veengpa zong paipah hi. Tangval pa in a Suang Manpha hoihnono a neihteng lak hi.\nTangvalpa in a innvengpa kiangah lawm-aw kei inn sunga na deih penpen leh. nang inn sunga ka deih penpen ki khek ni ci hi. A inn veengpa in ko nupa in bang mah neih kei ung, vanhoih omlo neihlo hi ung. Ko nupa pen\nzawnglua. mahmah ung. Na deih ding om hetlo hi ci hi. Tangvalpa’n pha mawhlo hi, ka deih khat peuhpeuh tawh ki khekni va ciah inla na zi tawh hong ki kum un ci hi. A innveengpa’ zong ciahpah hi. Inn a tunbek a zi kiangah innveengpa( Tangvalpa )in Suang Manpha lianpipi ahoihnono neih aa, ama inn sunga aom ih deih khat peuhpeuh leh ei inn sunga aom ama deih khat peuhpeuh ki khek ni hong ci hi. Ki khek leng a Suang Manpha hoih mahmah pen ngah ding hang aa, ei nupa pen mihaupi sum haupi ih suak dinga nang bang diakdiak mihau nu hong ki ci ding hi cih a pasal in a zi tungah gen hi. A zi in a innveengpa in ei inn sungah a deih ding omlo hi ci hi. A pasal in phamawhlo hi ama hong cih a hih manin ih van neihteng inn sung tengah koih khia ni ci hi. A zi pen na pilvang mahmah ahih manin hih ka veengpa in keilo adeih ding inn sungah omlo ahihteh cih a lungsim ah neihpah hi. A hi zongin a pasal tungah gen lo hi. Ki niam khiat tak in om hi.\nA zi-in a pasal kiangah tua ahihleh innveengpa kiangah na ih deih khat peuhpeuh ih ki khek dinga, ahi zongin ih inn sunga vante enen ding hang aa, ih lawnkhak( ih koihkhak), ih matkhak masak penpen tawh ki khekni va ci-in la, a ut leh laibawl in ki khek ni, va ci-in cih a zi in a pasal sawl hi. A pasal zong lawp tak in a innveengpa kiangah a zi vai khak bang teng gen hi. A inn veengpa ( Tangvalpa) zong ut pah in laibawlna neih pah uh hi. Tangval pa in a innveengpa zi ngah ding cih lawp mahmah hi. Tangvalpa in a veengpa kiangah ka inn sunga na deih penpen no na teel masa ding hi cih gen aa, thu kimna lai bawl uh hi.\nVan a ki khek ni ding uh hong tungta hi. Bangmah a neihlo nupa kopte zong ahau dingte hi ung ci-in Tangvalpa inn ah deih bang teel dingin pai uh hi.\nTangvalpa in a neih alam Suang Manpha a ki pat a inn sungah koih khia zihziah hi. Nupa ten zong a deih penpen uh Suang Manpha la uh aa, ciah pah laulau uh hi. Tangval pa in na ciah unla na inn sung vua teel thei ding teng na koih khia unla na man uhteh hong sam un cihi. Nupa te zong a inn sung vuah a neih alamteng koih khia uh hi. A koih khiat khit uh ciangin a lawmnu ( a zi in) u-aw tangval pa na sap ma in, kei pen ih Vaimin Laang( Innkham) tungah ka om dinga tua panin kong en suk ding hi ci hi. A lawmnu zong Kahlei khat la aa, a Vaimimlaang( a innkham) tungah kahto in aom hi. Tua Kahlei a zat khit ciangin a pasal in kong ngei ah koih hi. A pasal zong a innveengpa sam dingin pai hi.\nTangvalpa zong a deih penpen ngah ding cih ki lam-en in a veengten pai lanlan hi. Nupa te inn a tun ciangin a inn sungah van tuamtuam teel theihding a koih pawlkhat Tangvalpa in a et et pong hangin ama deih taktak a veengpa zi mulo ahih manin a veengpa kiangah na inn sung vuah hihteng taktak mah hiam? a kim takpi mah hiam? ci-in Tangval pa in dongdong hi. Innteekpa in hih teengbek hi ci hi. A hi zongin Tangvalpa lungkim taktak lo in khua dakdak aa, a inn sung uh panin a tunglam a et leh innteek nu Vaimin laangah a om mu hi. Tangvalpa in innteekpa kiangah aw!!! kim mah ee mate ci hi. Innteekpa in na deih penpen la meng inla ciahta in ci hi. Tangvalpa in a deih penpen innteekpa zi a khuttawh banlo ahih manin a kiim a ngeiteng a etleh Kahlei mu hi. Hih Kahlei aom hoih peuh mah ei ci-in Tangvalpa lungdam mahmah hi. Tangvalpa in innteekpa kiangah la taktak ta ningin ciahpah ning maw ci hi. Innteekpa in la mengmeng inla ciahpah in ci hi.\nTangvalpa in thakhah thu in ki ging zeza sa mah in innteekpa zi lakna ding Kahlei hong la hi. Innteekpa in Tangvalpa kiangah hih na lak Kahlei tawh ciahpah in ci hi. Ko nupa in zong ka lak masak penpen mah tawh ciah pah ung, ih laibawlsa bangin gamta ni ci-in Tangvalpa zong utlo pipi hehsa pipi in Kahlei tawh ciah aa, a inn a tun ciangin Sih heh hi. Bang mah neihloh hangin ki-it peuh leng Leitung nuam mahmah lel hi. Lungkim hun a neih ngeilo ih cihte pen Itna diktak a neihlo te hi.\nMinam sung, Khuasung, Ki pawlna sung, innkuan sung, nupa kaal sung…cihte ah Itna ngiat tawh kalsuanna lam-ah a piangsakpa in gualzawhna pia aa, pil ing, hau ing, siam ing…ci-in Itna neih keileng piangsakpa in matutna taktak leh lungdeih pialo hi. Itna neihna mahtawh hong piangsak pa in hong gum ngam khin hi. Itna ih cih bangtan hi aa, bang ciang huam hiam cihte mai lam-ah zomlai ni.\nNa it na zi tawh a nuam theithei in om in, tomkal na nuntaak sung na lawhtaak ding tua bek mah ahihi. Na minam pihte tawh a nuam theithei in om in…thubullet Thuhilhna 9:9.\nPasian deihna tawh ki tuak in a ki-it Zomite ihihi.\nPrevious: Sum khol ding hoih hi\nNext: Solkha tang nuai ah Tedim khuapi (6) ~ Hau Za Cin


url: =AU Immigration Data' ading Athupi Khat\nZaanni huanggawl bawl-tawh mopawi siimtawh mangngilh pak-ing. Ahihtheihleh asimkha te-in Zomi groups leh ANZ Groups ah kiluut kimlo ahihman-in biakinn ciat-ah nana pulaak thei le-uhcin (hun-awng ahmaw) lunggulh-ing.\nAthu: Zomite-in Toptawm (adopted) tapa/tanu aneihzia\nQueensland Immigration Officer khat-in hong hopih-a,\n"Zomite anu asi naupang khatpeuh anuno, ani cihte-in atoptawm tanu/tapa-a akep-pen na' ngeina uh-ah om takpi mah-hiam?" hongci-hi. "Adopted by his/her own auntie (both from the sides of mother and father".\nHihpen namdangte' ngeina-ah apiang thei khollo, apiang ngei khollo ahihziak leh QLD ah Zomi khat-in, "Ka' nu asih ciang-in ka' nuno-in hong toptawm (Kawl - Mwey Saa)-hi, ka' nuno sam nuam-ing" acih man-in kei hongdong ahihi (ka' contact angahzia-uh akisapleh hong damgen ning-in)."\nNamdangte-pen toptawm tanu/tapa aneih uhleh amau' meeltheih sung peuhmah pan-in kiphal lo-hi. Zomite ahihleh toptawm (adopted)-zong kici selo-in nu-in ngeeklaai pan-a anusiat nau-pen pa-in ziikiik aneih ngialhleh anii, anuno, apii cihte mah-in tanu/tapa mahbang-in akeem tosuak hi-a, tua-pen English te' migration law sung-ah (Adopted Child - Toptawm Naupang)-mah akicih man-in amau' ading-in Zomite' Ngeina-pen up-huailo khat hongsuah ziak-in hongdong ahihi.\nKa' dawnna-pen Rule and Regulation of Immigration File sung-ah koihnuam ahihman-in ka' limkaih (signature) akihel thuahbelh laaidal-tawh hongngen uhhi. Ka' dawnna-pen "Kawlgam minam khempeuh' ading akizangh-hiam?" hongci-a, "Kawlte-pen khangto zawdeuh ahihteh tellian keng, Tribal Groups khempeuh-ah ataangpi kizangh" ci-in ka' genkiik-hi. Hih-pen Zomi khempeuh-in theihkholh ciatding thupi leh kisam sa kahihman-in hong taangko pak-ing.\nHong kidotleh gentheih ding:\nZomite' Ngeina-tawh kizuui-in,\n· Neulaai-a nu-in anusiat nau-pen anuno., anii., apii te-in akhanliat ciangdong keem-in khoi uh-a, Zomite-in toptawm nau (adopted child) acilo bek ahihi. Hihpen English te-in toptawm nau (adopted child) ci uhhi.\n· Kinaaina tuamkhat' ziak ahihkeileh anuno, anii te khatpeuh-in ta aneihloh man-in nau akhuatheih ciang-in anuno, anii cihte-in keem tosuak thei-a, Zomite-in toptawm nau cihbang-in seh hetlo-hi. Hihpen English te-in Toptawm Nau acihmah-tawh akibang ahihi.\nDotnop aneng-atawng zawdeuh a-omleh anuai-a phone malsiamte-tawh hong zasak un. "Ka' nuno sam nuam-ing" aci-pen sanggamnu inzong hong zasak theileh kilawm khading-hi.\n1/1/2017 06:04:12 pm\nI think this article is about the immigration and its very necessary news for those who live in this country so they must read this because its very important for them here the news of immigration date that they fell the form for living in this country.


url: =US gamsung khualzinna pawlkhat – 11 :: ZOMI DAILY\nposted on 13 January 2016 at 8:00 am Lomkholna: Article, Awnzapau\nTg Khup Khan Kam leh Lia Dim Lian Cingte Mopawi\nKam leh Lian Cingte mo pawi pen Woodlake Assembly of God 7100 E 31st Street Tulsa, OK 74145 ah Pastor Jonathan Fontanez in kiteenna makaih in kibawl a, Tulsa khua pan Zomi ahi theiteng zong hong pai in hong uap uhhi. Singapore pan ka nuphalpa apa Thangno (Pa Mang Lian Thang) zong a tute mopawi sim dingin hong pai thei hi.\nKiteenna mopawi man zawh ciangin tua biakinn sung anneekna khan ah a pai mi khempeuh an tawh hong vak zihziah uhhi. Tua sungah ‘Maakthakpa”’ akipan apa leh a pu Thangnote in zong thugenna hong nei uh a, ciapteh ding ciinh ding thu hoih thupha tampi gen ciat uhhi. ‘Maakthak’ leh ‘Mothak’te gel zong a picing khinsa tuak a zi nei pasal nei tuak ahih mah bangin, mipite kiangah a banbanin hong nawk in hong hopih kawikawi a, apai khempeuh zong hong lungdamsak tek mahmah uhhi.\nTg Zam Lian Dal leh Lia Kim Bawite Mopawi\nDal leh Kim Bawite kiteenna South Tulsa Baptist Church, 10310 S Sheridan Rd Tulsa OK 74133 ah kibawl a Pastor Dopi (Rev Do Za Pau) in makaih hi. Kiteenna pawi a kiman zawh ciangin ankuang umna neih ma in wedding cake attna ‘Maakthak’ leh ‘Mothak’te gel tawh kithuahin ko gel nupa tawh ka att khawm uhhi. Tua hun laitakin ka lungdam mahmahin u Mangtalte nupa leh sawtpi pek a hong nusiasa nu Kai (Pi Tel Za Kai) ka mitkha ah ka mu hi.\nTua zawh ciangin anneekna sabuai lam zuanin mun ka la uh a, tua lai ah sehkholhsa bang keek khat in u Mangtal, ka veengte sia Mungtawngte nupa, ka nuphalpa Thangno, ka nuphal Liannote nupa, leh ko innkuanteng mah ka tukhawm thei kha uhhi.\nAnneek ma in ‘Mothak’ neipa innteekpipa U Mangtal akipan ‘Maakthakpa’ Dal, a thallohpa Kam, apu Thangnote in thumanpha vive mah khat khit khat in hong gen tek uhhi.\nTua hun laitakin u Mangtal lungsim puak dingin ka lungsim ka vawhtawm ta dihdih a, ni kizom tanghial a, atate gel a’ding a, a deihsak mahmah a awi a thukimpih ‘Mothak’ nihte tawh kitenna leh mopina a neihtheih ka muh ciangin lungdampih lua kisa in, hong muhpih hong theihpih leh ut liang mah sing e maw..!!! acih giugiau nopna tampitak om hetmah ding hi tah cih ngaihsut kawm leh bang lo teng tawh lungdampihna luankhi in ka mitbu teng hong zeel khin hi. U Mangtal Kawlgam a ciah kik ding ciangin zong ka zin uah hong hawh hamtang aa, “ Kampate no innkuan – Peuh.. hong ciah nawn lo in hong om suak kha thah khong na uh teh maw..”ci aa hong vaikhak kik tangtang zong ka bilkha in tudong ka zaza lai hi.\nSabuai Tungah Paakbeel Tuuk Velval\nSanpinu (Sayama Vung Za Niangh) leh Sanpipa (Saya Dam Suan Mung) te tawh US ah ka kimuhcilna mah zong ahi a, ka veeng ngeite cih ciang bek ahih loh banah innkuan khat zah in omkhawm khawlkhawm ngei ka hih man un’ ka kingai phadiak uhhi. Ka gen ding uh mah zong hong tam a, ka ho gualnuam peuhmah uhhi.\nA sawt ciangin Sanpinu in hih paakbeelte mahmah zong ih mai teng hong liah e, ih meel zong kimu thei kei, nawngkai leltak!! ci in sabuai zeemna a anneek sabuai khat ciat tung a kikoih paakbeel hong sialpaai ziau in sabuai tung a tuuk velvalsa a om ka muh ciangin, Sanpinu en sek, paakbeel tuk velval ensek in a nih in ka muhkak ciangin ka nuih zak acih in za in ahi zong ka ip tentan hi.\nHi ngeei mah tah a, amau a zepna ding a akoih kaltang ahih hangin, mai kimu lopipi a kiho zong a nopna om peuhmah lo ahih manin, Sanpi nu in thu maan a gen dan leh a ngaihsut mah bang a, hong gamta ziau ka muh ciangin Zo daan peuhmah sa in thukim lua in ka nuih zak cihtakin a za ahihi.\nHih Kam leh Dalte unau mopawi pen Zomi sungah a masa pen ahi kei nam maw.. cia ka kan hiauhiau leh na hi het lo in, a masa penpen Zomi Wedding bawl masa pente pen, Sia Khaipi (Dr Kham Khan Khai) leh Mary (Mary Cing Suan Dim) te nupa na hihi. Amau kitenni uh pen October 19, 1998 (Monday) ni hi a, Pastor Dennis G Hale in 2930 S Garnette Rd a, Assembly of God biakinnpi ah kitenna mopawi thupi tak in bawlsak hi.\nPrevious: Koilai munteng Zogam hiam? ~ Dr. Dal Lian\nNext: Winner leh Champion ~ Hau Za Cin


url: =Yahoo te’n SmugMug te khutsung ah Flickr zuakkhiata :: ZOMI DAILY\nposted on 25 April 2018 at 5:10 pm Lomkholna: News, Sawltak, Tech\nFlickr pen Online tungtawn in Photo kepna “Image Hosting Service” khat hi a, abeisa in Yahoo Company te neihsa ahihi. Flickr pen 2004 kumpek panin akipankhia hi a, abawlkhia masa penpen ahihleh Ludicorp kici Canada, Vancouver City aom Company khat ahihi.\nAhi zongin tua Flickr pen tu’n Yahoo Company te’n zuakta uh a, SmugMug te khuasung ah tungta hi. SmugMug pen California, Mountain View aom Company khat hi a, Image Sharing, Image Hosting Service leh Online Video Platform minthang khatmah ahihi.\nPhoto zaih aveidiak a uk asiam Professional Photographer tampitak in alimzat mahmah uh ahi Flickr pen ii mailamding pen bangmah genciantheih omnailo hi. Flickr pen abeisa in Yahoo Company te khutsung ah kum 14 sungbang aomman ahihi.\n1994 kumin akipankhia Yahoo Company nangawngzong kizuakkhin a, tulaitak Yahoo pen Verizon Communications te ii khutnuai ah aomlaitak ahihi.\nVideo: We are thrilled to announce that SmugMug has acquired Flickr. We couldn’t be more excited to unite two brands that share the same mission, passions, and values. Photographers have always found ways to share their passion, work, and inspiration with each other. Together we are home to the creators, the shutter pressers, the doers and makers. We’re home to you.\nFlickr Team te’n Friday ni in Blog Post ah agelhkhiatna ah Photography-focused Family ahizaw, aneuzaw khatah kituahding hi ung. Tuabangin kikhelna pen Flickr leh Flickr azang te adingin ahoihzaw hikhading hi ci’n gelhkhia uhhi.\nFlickr pen SmugMug te khutsung ah anei akilaih hangin, adiakdiak in User Experience tawh kisai in bangmah akilaihgawp cihbang geelna ompaklo hi ci’n Flickr Team te’n genkhia hi.\nSmugMug’s FAQ sungah akigelhna ah Flickr pen anei akilaih hangin amawkna in akipia ahi Free Version pen kizomsuak laiding cihi. Phadawmlai hi.\nFlickr pen abeisa hunkhatlai in aki limzat mahmah hangin, Smartphone Photo zaih aki limzat mahmah ciangin adang Photo Sharing Service apia ahi Facebook leh Instagram cihte zahin kilimzat nawnlo hi.\nMore: Yahoo azatzat huailai mahhiam? Account Billion khatval kiguksak\nSmugMug te’n Flickr alei pen nungkal hi a, Flickr User khempeuh tungahzong Email tawh zaksakna hongneikhin uhhi. Tulaitak Flickr azang te’n Account Delete abawlnop leh May 25 niciang Delete bawltheiding uh a, tuazawh ciangin Flickr Account sungah aom khempeuh SmugMug te kiangah kituah, Transfer tading hi ci’n Email tawh zaksakna neikhin uhhi. Sawltak #zomidaily\nPrevious: Indonesia, Aceh ah namgimtui khuk meikanggawp in mi 10 si, tampi liam\nNext: USA, Maine State ah Officer khat kikaplum, akappa matding in kizonsan


url: =Thu 27 Jun 2013 | 402| KELLYCHI\nDownload free Dbanj - Ka Wa Soke ft Olamide & Ikechuwku by Dbanj - by Dbanj - Ka by Dbanj - Ka Wa by Dbanj - Ka Wa Soke by & Ikechuwku by Olamide & Ikechuwku DOWNLOAD FILE HERE Related FilesDbanj - Ka Wa Soke ft Olamide & IkechuwkuDbanj - Ka Wa Soke ft Olamide & IkechuwkuOlamide - First Of All [Remix] ft DbanjOlamide - First Of All [Remix] ft DbanjVIDEO: Niniola - SokeVIDEO: Niniola - SokeVIDEO: CDQ ft. Wizkid - Nowo E SokeVIDEO: CDQ ft. Wizkid - Nowo E SokeNiniola - Soke (Prod by Sarz)Niniola - Soke (Prod by Sarz)CDQ - Nawo E Soke ft. Wizkid (Prod. By Masterkraft)CDQ - Nawo E Soke ft. Wizkid (Prod. By Masterkraft)DBanj - FinallyDBanj - Finally


url: =US Kentucky pan Pa Thang Suan Khup (Mualnuam, kum 38) in hongnusia :: ZOMI DAILY\nposted on 1 May 2020 at 4:40 pm Lomkholna: Dahpihna, News, Zomi\nMangpha Pa Thang Suan Khup, Buansing Beh, Kum 38 (Condolence Letter) – Mualnuam Khuami Bowling Green, KY USA ateng Pa Thang Suan Khup in April 28,2020 in lam at loh laitak in a tenna inn pan in ih musuak in ongnusia cihthu izaakmanin ZIUSA kipawlna mintawh dahpihna ipulak hi. Pa Khup pen Pasian lamhonsak na tawh 2008 in USA atung ahihi.\nPa Khup pen Zomi te kipawl khopna Zomi Innkuan Kentucky ah member khat leh USA gamsung Zomi akuamapeuh luang kipham nading a akivaihawm ZIUSA Genvai ah onglut thukhun pom ni 7/31/2018 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPa Khup tawh anunungpen hunzatkhop ding ong tungding Saturday May 2, 2020 11:00am in 820 Lover’s Lane, Bowling Green,KY 42103 ah Zomi Agape Church (ZAC) pawlpi makaih na tawh hehnep hunbawlkhop na nei khit ciang, Rev.Gin Sawm Thang in lei sung ah tuhna neiding hi.\nPa Khup ong nusiatna hanga adahakap lung leng khawngai azi atate leh sangam tanau meltheih akuamakhempeuh hehnem siam pa i biak pasian in a makiangpana ongpai khasiangtho in lungnop tawldamna ong guat kimciat nading ZIUSA kipawlna in thu kingetpih hi. Dahpihna Lianpitawh, Mun Mang (Genvai tanupi) Zomi Innkuan USA, Inc.\nPrevious: Ka mipih Zomi khempeuh tungah hopihna lai ~ Rev. Dr. Thang Cin Lian\nNext: Zeisu in bang Pawlpi azuan tam ~ Khup Khen Thang


url: =Kum zalom 21 mite khuasakzia ding. ( Being human in the 21st century) Lai gelh ~ Rev. Dr. Pau Khan En - Laibu Saal\nHome > Thuluui/Articles > Kum zalom 21 mite khuasakzia ding. ( Being human in the 21st century) Lai gelh ~ Rev. Dr. Pau Khan En\nKum zalom 21 mite khuasakzia ding. ( Being human in the 21st century) Lai gelh ~ Rev. Dr. Pau Khan En\nKum zalom 21 mite khuasakzia ding.\n( Being human in the 21st century)\nLai gelh ~ Rev. Dr. Pau Khan En\nKawllai pan Zolai in lailet ~ Lian Tuang\nLeitung mihingte khangtangthu thuk takin akikan ciangin a tawntungin kikhelkhel ahihna kimu thei hi. Nidang hunlai in kikhelna pen manlanglua khollo hi. Ahi zongin ahun zui in kikhelna zong ong manlang semsem hi. Nidang lai in thukip thupomzia khat a kikhelna dingin kum 100 val bang a kingak hangin kum zalom 20 bei kuan a kipanin kum 10 sung nangawnin thungaihsutzia thupomzia tamveipi kikhel man hi.\nTua ahih manin abeisa kum 1000, kum 100, kum 10 hun sunga thu omsate hoih tak I khinkhai kikin i nuntak theih ding thupi mahmah hi. Hih thului sungah tu hun kum zalom 21 sungah mihingte nuntakzia ding le thupomzia ding atom in I kikum nuam hi. Kum zalom 21 in mihingte koi lamah ong kalsuanpih hiam cih I tel ding deihna ahi hi.\n1) Muhmawh thu santheihna ( Metaphysical concept )\nKum zalom 18 sungin leitung pilna nasiatakin khangto hi. Tua hun a kipan kum zalom 18, 20 sung dongah leitung nate thu ( muhtheih) bek thupi kisa in, huihlak le muhmawh thute kinusia pian hi. Thu khat peuhpeuh a thu a la tawh hoih tak a kigentel theihnakleh thuman hi pah a, thu khat peuhpeuh muh theih in teti bangmah a kilah theih keileh a khial hi pah hi. Tua ahih manin leitung nate a bulphuh pilna ( science ) le sihnung thu le mumawh thu a bulphuh biakna thu pen a tonkhawm thei vetlo hi mai hi.\nHun ong kikhel toto a tua tegel damdam in ong kinai semsem hi. Abei sa hun lai in leitungnate pilna ( science ) le biakna thu pen a kikelki, a ki-elpuak in a kingaihsut hangin kum zalom 20 bei kuan ciangin tuabang hi nawnlo hi. Piansak leitung nate koici bangin piang hiam ( How ) cih pen leitungpilna ( science ) tawh kilakkhia a, bang hangin piang hiam ( why )cih pen biakna lam pan kigenkhia hi. Tua tegel a kido ding hi loin a tonkhawm ding ahihna kisangsiam hi.\nKum zalom 21 hun sungah eite in zong kip takin a kilaktel thei muhtheih thute i pom theih mah bangin muh theihloh( muh zawhloh, muhmawh ) thute zong a sang thei ding ihi hi. Bang hang hiam cihleh leitung vantung nate thu pen nidanglai hunte sangin tangzai takin kikantel theizaw ta hi. Muhtheih van le nate thuk takin a kikan semsem ciangin tuate khempeuh a langkhat ah a kilanglo thuman le kizopna lianpite a om dimdiam lam kimukhia hi.\nMuhtheihloh Pasian cih bang om ngeilo ding hi a ci mipil mahmah khat om hi. Mihingte muh theihloh le muh bat lohna ah bangmah om tuan lo ding hi a ci ngiat ahi hi. Zingsang khat a pakhuan sungah apaileh lingpak hoih mahmah khat mu kha hi. Hoih sa lua ahih manin “ Hoih mah si e, Topa” ( My God! How beautiful ) ci kha vat hi. Pasian om taktak hi cih a up loh hangin lingpak hoih mahmah khat amuh ciangin lamet loh pi in Pasian cih kammal lo kha ahih manin tua Pasian pen a om taktak hi ding hi ci in sang kik hi.\nClive Staples Lewis ( 1898-1963 )pen mikhang lai at siam mahmah khat hi a, Pasian omlo hi a ci vilvel khat ahi hi. Khat vei Pasian om lo hi cih a lahtelna dingin lai atat hi. Alai at zong tha ngah mahmah in mai khat khit mai khat at ziahziah hi. Ni tampi a at khit ciangin a lungsim tawngah dotna lianpi khat ging valval hi. Bang hangin a omlo pi khat kitheihmawh bawl lel loin a omlohna thu lahkhiat ding hanciam laizang ka hi hiam cih ahi hi.\nTua dotna pen a lungtang sungah mei bangin kuang semsem hi. Lai maikhat a zawh sim in tua dotna za tautau hi. Atawpna ciangin om lo dinga ka upmawh thu khat hih zah a ka buaipih pen a om taktak man hi zaw hi ci in kikhel vingveng a Christian lai at siam minthang C.S.Lwis ong piang hi. Kum zalom 21 sungah lungsim kongkhakte tangzai takin hongin muhtheih nate thute le muhtheihloh thute zong I kantel ding kisam hi.\n2 )Tangpitangtavai bulphuhna ( Social focus )\nKum zalom 21 sunga nungta mihingte in tangpitangta tawh kisai vai khempeuh limtakin i ngaihsut ding kisam hi. Tangpitangta vai I konlawh nading ong tawsaw thubul 3 om hi.( a) Kizop kithuzakna a khantohman (Information Technology) ( b ) buaina hamsatnate ni dang hunte sangin lianzaw ( bigger issues ) (c) Mihingte phattuamna ding kipawlna tam semsem (more humanitarian agents ) hang ahi hi.\nMihingte khat le khat kizopna pen nidang bang loin khangto mahmah ta ahih manin Leitung pen khuata khat tawh kibang ta hi ci in Canada mipil Marshall Mc Luhan in gen hi. Pilna siamna khangtolua ahih manin leitung langkhat a thupiang pen tu le tu in leitung langkhat ah kimu thei pah zen hi. Tua ahih manin mihingte in ei tumtak tek in a kimawk om thei phanawnlo suak hi. Khat le khat a kizom dimdiam hi. Mun khat a thupiangin leitung mun khempeuh lawh thei hi. Tua ahih mani kum zalom 21 sungah kuamah kitangtat theilo hi.\nKizopna manlang lua mahmah ahih manin thu ginalo khat pen tawmvei sungin leitungah kizel thei hi. Hih Globalization hangin thusia thupha khat peuhpeuh thakhat thu in kizel thei hi. Ngeina le gamtat lutekzia, thupomzia, natna tuamtuam cih mihing tawh kimemat thute khempeuh zong gam khat minam khat neihtuam cih bang om thei nawnlo hi. Mi khempeuh tawh a kisai tangpitangta vai hi mang hi.\nThusia lasiate hangin khat le khat kizopna a pian mah bangin nuntakna neite phattuamna ding a hanciam mi thupite ( humanitarian activities ) hangin zong leitungah khat le khat kizopna ong khang leuleu hi. Zawhthawh thu tawh khat le khat simawh bawlsiatnate abei nadingin ma apang kipawlna tuamtuam ong khangkhia hi. Biakna bulphuh in kipawlna tuamtuam ong om hi.\nMipi phattuamna ding NGO tuamtuam ong om hi. Tua ahih manin kum zalom 21 sungah khutzep zilzial in kuamah ki om mawk thei nawnlo hi. Mipi ading mapan loh phamawh hi. Tangpitangtavai mapanna bualpi sungah kipek loh a phamawh ahi hi. Hih bualpi sung kipekloh a phamawh sak thu nam nih i gen beh nuam hi.\nA khatna ah gamvai ahi hi. Democarcy a inntekna hih kum zalom 21 sungah mi khempeuh pen gamvai ( politic ) tawh kipelh theilo hi. Banghang hiam cih leh gam kiukna vai pen thu khempeuh tawh kizom hi. Gamvai I cih pen mihingte nisim nuntakna tawh kisia hi.” Na huam sunga hawklam na bawl pen gamvai hi pah hi.” ci in Gen Aung San in gen hi.\nBang hang hiam cihleh tua na hawklam bawl pen nang ading ahoih mah bangin na vengte ading zong a hoih ding kisam hi. Gamvai mapanna cih pen thuneihna ding beka nasepna hi lo hi. Nangma nuntakna le na khua na tui na gam na lei a khantohna ding mapanna ahi hi. Kuamah kipeng theilo hi. Tua ahih manin kum zalom 21 sungah gamvai kinusai theilo dinmun ahi hi. Pilvang tak leh citak takin I kihel kul hi.\nA nihna ah sum le pai zonna lam ahi hi. Leitung sum le pai hauhna tawh kisia thute thuk takin a kikan tel ciangin sum le pai 80% pen leitung mipil mihaute khut sungah om a, amau pen leitung mi 20% pha hi. Leitung sum 20% pen leitung mizawngte khut ah om a, leitung mimal 80 % in kihawm hi ci hi. Hih thu I et ciangin lamdang I sa hi. Bang hangin hih bang piang thei hiam cihleh a kilekkimlo kalsuanzia ( system ) hang ahi hi.\nZawnna ngauna hangin thusia lasia tampi ong piang hi. Natna satna, guta buluh le tualthahna nangawn piang sak hi. Tua ahih manin kum zalom 21 sungah na nuntakna kilamsangin na khantoh theihna dingin sum zongin na nasep kul hi. Na nasep ciangin ut bangin upmawh sepgawp loin lampi man tawh thuman takin na sem dinga khang tampi kikhom dingin nasep loh phamawh hi. Mi khempeuh nuntak nuamsa in a cihtheih ciangin zawnna ngaunate ong bei dinga tua ciangin mi khempeuh lungmuang takin ki nungta thei ding hi.\n3) Kim le pam khuadak in( Ecological focus )\nKum zalom 21 sungah mihingte in neihsa lamhsa hauhte tawh lungkim loin kim le pam( mual le guam, singkung lopa, …) zong hoihtak en in I khuadak ding kisam hi. Banghang hiam cih leh leitungah mihing kibehlah in khang hanhan hi. Ahih hangin leitung le leitung pan a piangkhia nate kibehlap nawnlo hi. An ne kibehlap in logam kibehlap lo tawh kibang hi. Tua ahi manin gamsa vasa le singkung lopa pawl khat cimang ta hi.\nTuate hangin khuahun kikhel hi. Hamsat dongtuahna le kialpite ong tung hi. Gilkial dangtakna le natna satna tam semsem hi. Hih thute a pianna hang taktak I kan ciangin mihingte in kim le pam singkung lopate I thudonloh man na hi gige hi. Tua ahih manin kum zalom 21 sungah mihingte in kim le pam hoihtak I kep loh phamawh hi. Biakna, kipawlna le kumpite in kim le pam khuadak in hoihtak I kep ding ahi hi.\n4) Ahoihzaw sanzia ( New concept )\nAbeisa kum zalom 20 hun lai in thuman thutak cih pen kikhel ngei loin kip ngiungeu hi cih sanzia ahi hi. Thu khat peuhpeuh thuman in a kiciapteh nakleh tua tawh kisai ngaihsutna dang om khempeuh a khial hi pah hi. Ama biakna man hi a cih nakleh adang biakna khempeuh khial sak pah uhi.\nKum zalom 21 ciangin tuabang lanlan hih huai nawnlo hi. “ Ka cih sa ka cih” cih thupomzia panin hunthak le ong pailaiding ( Postmodenity ) khuahun luanziate hangin thuman I cih pen a mite muhna le ngaihsutna tawh kisai zaw a, aman khawmkhawm ( relative truth ) thopomzia pen kum zalom 21 ading thusanzia ahi hi. Hih bangin kisang theikim peuhleh biakna, thu le la khat peuhpeuh hangin langlekluatna ( extremism ) ngongtatnate om nawnlo ding hi.\n5)Kilemna lunggulhna ( Peace loving human )\nKum zalom 21 mite pen kilem ding a deih a hanciamte I hih ding kisam hi. Abeisa hunte ah a lipkhaphuai a cizekhuai gal kido tampi kituak khin ahih manin kilemna pen hanciam loh aphamawh thu ahi hi. Biakna khempeuh thuguipi taktak pen kilemna mah hi a, biakna kim ciatah picing semsemna panin leitungbup dongah kilemna akizelhkhiat ding thupi mahmah hi.\nKum zalom 21 mite pen kilemna a deih ( peace lover ) ciang bek hi loin kilemna a piangsakte ( peace makers ) ahih ding kisam mahmah hi. Huaihamna, gitlohna, hazatna tawh kidim hih leitungah itna, mawkmaisakna, kilemsiamna, thuman thudiknate khahksuah loin mihingte in nopna daihna kilemna a lam ding I hi hi.\nAtunga thulu 5 tawh kum zalom 21 mihingte nuntakzia ding a kisam thute I gen khin hi. Mi khempeuh in a kimu theilo thute late I up I sanloh phamawh hi. Tua tungtawnin biakna khat peuhpeuh tawh ong kizom ding hi. Tua biakna in gamtatzia ong kilamdangsak dinga akilawm bang gamtatna (ethic) kinei thei ding hi. Tua tungtawnin mi khempeuhte lunggulh mahmah kilemna ong piang dinga vangam malep nopna ong tung ding hi.\nBiakna pen a kimu theilo vantung ading bek hi lo a, leitung mahmah ah hamphatna I ngahna ding ahi hi. Mikhempeuh in gamtatna pha ( ethic ) tawh manpha takin I nungtak ding kisam hi. Biakna tawh kimakaihna pen thupi mahmah hi. Tuate hangin gamtathoih gamtatphate ong om thei pan hi.\nTangpitangta bulphuh in gamvai( socio-politic), nuntakzonna (socio-enonomic) te ah lungmuanna lawhcinna ngah in vangam hamphatnate I mu ding hi. Kim le pam singkunglopate hoihtakin I puah I zun dinga Eden huan bangin anim dildial leitung hamphatnate I ngah kik ding hi. Pawlpi masate lutangpi ahi Irenaeus (c.130-c.200) in “ Topa Jesuh mi bangin ong pianna pen mihingte Pasian I pian theihna ding ahi hi. ( God has become man to make man become God ) na ci hi. Ahi zongin Lai Siangtho thukan mipil Scot mi John Macquarrie ( 1919-) in “ Topa Jesuh mi bangin ong pianna pen mihingte mi taktak ( Authentic human) I bat theihna ding ahi hi” ci hi. Kum zalom 21 sungah mihing taktak bangin I nuntak theihna dingin a tunga thu 5 te phawk tawntungin nungta ciat ni.\n( Myitta Taman , vol 55. No 4, Nov 2017)\nItem Reviewed: Kum zalom 21 mite khuasakzia ding. ( Being human in the 21st century) Lai gelh ~ Rev. Dr. Pau Khan En Description: Rating: 5 Reviewed By: cinpuzomi


url: =Gam Makaihna le Lai Siangtho Paizia\n1.Sepna tawh Kisai: Topa Zeisu in nungzui 12 te a teel teh nasep hanciam in a buai mahmah te teelin samkhia sehi. "If you want something done, give it to a busy person." (Proverb.) Gam makai ih teel teh zong khuaphawk manlo liangin nasep hanciam a citak te teel lehang amau nasepdan tel in siam khin sa uh ahih manin paulap tamlo in ki mazang pah mahmah lelhi. Result kimu thei pahdiak se hi. Tu laitak mahmah in zong gamvai ah tua dante mah kilang khiapah lel uhhi.\n2.Panmun tawh Kisai: Paul in keipen a khaici vawh pa ka hi-a Apollos pen tuibuak pa hi, a cih bangin gam vai ah zong idea phuangkhia, a phukhia masa mah na om ding-a, a zem le a puah toto zong na om ding hi. Na khempeuh pen amau mun tek ding na om dimdiam khin lel-a amau mun tekah kikim in na thupi kimtek uh hi. Tua ahih manin keima patsa, phuhsa ci-a aituam ngaihsut in mun khempeuh humcip nopna in mi khempeuh ading supna hizaw khathei hi.\n3. Thaman tawh Kisai: Mihing te lungsim ngeina pen i kipiakkhiat zahin kiminsial nuam in hamphatna i ngahkik lohding kipatau tek hi. Tua vai eisang Pasian in hong vei zaw, a kinzaw, a zah tampi tawh hamphatna hongngahsak kiknuam ahih manin patauh kullo hi. Mordecai bangin a hun a cin teh Pasian lapsangna ih ngah lel ding hi.\n4. Sum tawh Kisai: Paunak sungah sum bek a ngaihsun mi-in a gam siasak hi, cih kigelh a, Topa Zeisu pen ngun peek sawmthum tawh kizuak hi. Gam makai khat hih nading in kisam tam mahmah lakah gammi bup in a gu a thuakpah diak khatin golhguk nekna, gamtatsiatna (corruption) hi-a tu mahmah in zong tua sum duhhop-te ukna hangin gam tampi kisia ziahziah hi. Mizawng hihna, mihau hihna et masak ding cihna hilo-a, a mimal leh party pen sum lamah muanhuai takpi mah uhhiam cih et phatphat kul hi.\n5. Khialhna tawh Kisai: Topa Zeisu in, “...mite in a pampaih mite a kisikna dingun a sam dingin a hong pai ka hi hi,” na ci hi. Lai Siangtho sung-a makai te a kipan mihing te-in thanemna le khialhna kinei hamtang hi. Vai khat peuh ih sep simin khialhna (mistakes) ki nei den-a mihing hihna tawh a kibanglo in tha nemna (weakness) kinei tek hi. Tuate nei ngeikeng a kici-te pen mihing hilo, nasem ngeilo, nasep khauhpai tam sem ngei meello cihna hizaw theihi. Makai hihma a khial ngeite pampaih pah lo-in hun pia zo lehang makai hih khit-a hong nungkhialh te sang phadawm zaw theihi. Khialhna pen mawhna\nhimasa lo-in kisik kik lohna pen mawhna hizaw hi. Tuadan a khial ngei te hong kisik kikin, a thanemna te uh ah ki puahpha a, pilna hong lakbeh semsem le-uh hong khauhpai zaw uhhi. Khialhna nei keng a kici thapai makai-te hangin gam kisia zaw thei hi.\nBy: Pau Sian Lian (Columnist of Tongsan Media Group), Japan


url: =Update: India, Greater Noida vengsung ah innkicipna hangin misi 9 phatota :: ZOMI DAILY\nposted on 19 July 2018 at 10:09 pm Lomkholna: India, News, Sawltak, World\nIndia, New Delhi khuapualam aom Building innpi kicipna hangin misi ki behlap toto a, Thursday (July 19) ni ciangciang misi akigawm in 9 tak phatota cih AFP pan Update ki zakbeh hi. India’s Fire Brigade panin thungei te genkhiatna ah innkicipna ninkawmlak panin Emergency Workers te’n misi pawlkhat a awkcip muhbeh uhhi ci’n genkhia hi.\nTuahsiatna apianna dawl 6 apha Building inngolpi pen Tuesday ni in akicim hi a, tuni dongmah innkicim nuaiah aki vuknelhkha te azongkawikawi in Rescue Team te buailai mahmah uhhi.\nZanni Wednesday ni inzong Resceu Team bekbek akigawm in mi 150 phialbang in Steel Cutters leh Drill te zangin, uipil Sniffer Dogs tetawh ki thuahkawm in siktawn Metal leh Concrete kawmkal tengah a awkcip te azongin buaimahmah uhhi. Regional Chief Fire Officer Arun Kumar Singh in agenkhiatna ah hih tuahsiatna ninlomteng avekin aki hepkhiatsing matengin Rescue Operation pen kizom suaksuak laidinghi ci’n tuni Thursday ni in genkhia hi.\nPrevious: EU gam (Uzawpah) ah lamdang kasak deuh te\nNext: Malaysia, Shah Alam aom mohzuakna ah zusa gamtatna Video ki khahkhia\nTonh Thu (12) ~ Awn Za Pau


url: =Online Data Storage Sites File Hosting Site: Max. Upload Size Additional Comments (on free accounts) 100 MB Files deleted after 30 days no login. 5 GB max total per account. 4Shared.com35MB.com 35 MB 35 MB account limit. 1 GB… Discussion Online Data Storage Sites 1 Like\nLeitungbup Zomi-te hong linglawng sak Novembe\nBlog Leitungbup Zomi-te hong linglawng sak Novembe 1 Like Yangon ah Meikang in mi 12 si, 80 val zato t… December 29 ni zan in Mingalar Taung Nyunt Myone Ak khawi na huan nai teng khat ah, Gas saipi te inn pan mei kang in a inn nuai leisung ah a phum uh Gas bungpi te puakkham a hih manin, a kim a om p… Discussion Yangon ah Meikang in mi 12 si, 80 val zato t… 1 Like ZOMI TiMES photo ZOMI TiMES 1 Like Zomi Innkuan Texas makai thak kiteel (2012)\nKum 2007 aa akiphuan khia Zomi Innkuan Texas kipawlna in kum sim aa neih zeel ahi khawmpi leh kiteelna pen tukum December 25 ni(Lungdam bawl ni) in…\nBlog Zomi Innkuan Texas makai thak kiteel (2012) 1 Like GZA Khawmpi Thu Kong Honna, President Dr Sim… video GZA Khawmpi Thu Kong Honna, President Dr Sim… 2 Likes\nBlog "I'm a Star"- Malaysia Refugee Children Talen 3 Likes Myanmar Music Festival (2011)\nArise and Shine - "Arise, shine, for thy light is come, the glory of the Lord comes upon you And behold, darkness covers the earth and darkness the peoples, but the…\nBlog Myanmar Music Festival (2011) 2 Likes Pianna Zogam\nMimbang pianna Vangkhua Teeltui ngai ing ee, Laikuang umpih ciin leh tuai mah ngai ing ee... Sial sial ing ee, va bang lenpih seino gual teng, Tang bang fam in gual tung va bang tuang dingin, Tung…\nBlog Pianna Zogam 2 Likes Battery khat peuhpeuh nazat ciang' Battery tawh kisai kei theihna ciang, Laptop battery (or) Battery khat peuhpeuh a thak na lei leh na nazat ma-in 100% dimsak photin. Power a full (100%) khit teh na charge lai hang in 100% ciangbek… Discussion Battery khat peuhpeuh nazat ciang' 2 Likes Paris Auto Exhibition "AWESOME"\nBlog Paris Auto Exhibition "AWESOME" 2 Likes Chin-Kachin video Chin-Kachin 1 Like\nZomi Laizom Christian Fellowship Rev Pau Khan Khai tawh thun zak na hih a nuai ah Live tawh ki en thei hi http://www.livestream.com/zomilaizom http://www.justin.tv/khuptuang Sia Pau Khai tawh hun gelna...Fri day --- October, 28,… Discussion Zomi Laizom Christian Fellowship 2 Likes Na pum phellang khat bang ci zon ding?\nLai siangtho sung ah nih kigawm ciang khat ci pan ahih man in khat bek pen mi picing in kisim zo tak nailo cihna zong hi pian mai a mi picing leh, mi' muan leh suan i hih theih na ding in minam i…\nBlog Na pum phellang khat bang ci zon ding? 3 Likes www.zomi.net photo www.zomi.net 1 Like Zolai, Zopau, Zongeina A manphatna\nI kikupkup Zomi, Zolai, Zopau, Zongeina te hih Sermon ngai leeng kikupkup a kul lai diam? Zolai, Zopau theilo te abangci mihiam? cih hihlai ah kimuthei hi.…\nBlog Zolai, Zopau, Zongeina A manphatna 2 Likes The Truth about Zomi Politics\nBlog The Truth about Zomi Politics 3 Likes HTML VERSIONS HIlH CINNA HTML%20VERSIONS%20HIlH%20CINNA.pdf Blog HTML VERSIONS HIlH CINNA 1 Like Zomi Social Network Et kik na Hih site pen Zomi te a dingin tld domain a aupa pen hi si..member zong tam mawh lo napi ki tam zat kei si..Ahang ka upmawh te in: 1. Zomi te in thu leh lai ki uk taktak lo 2. Zomi te in FB leh Chatti… Discussion Zomi Social Network Et kik na 3 Likes


url: =TZO (Teizang Zomi Organization) i mapanna tawh a kihong ahi, Teizang Zomi Education Center (TZEC) naupang pilna sinna sang ah full time volunteer sang sia a sem Lia Dini in hong pai ding Monday, April 2, 2012 zingsang a kipan in (nidang in OPE akici) RSC (Resettlement Support Centre) zum, UNHCR huangpi sung ah…\nGZA khawmpi nung kum a Kawlpi ah i neihna leh thukipsakna tawh kizui-in, "Mobile Clinic" tawh a masa pen nasepna kinei khia thei ta hi. March 27,2012 (tuesday) ni-in Kawlpi panin Zomi Siavuanpi leh Siamahpi te a kipan nasep pih ding pawlkhat tawh motor khat tawh kawl Zozang ah kipai hi. Motor a kita lo pawlkhat…\nA (7) Veina Zomi Innkuan…\nLeitungbup Zomi Innkuan Kipawlna…\n7 March 2012 nitak mawtaw tawh Zangkong pan kana ding khia thei hi. Pasian hehpihna tawh cidam tak in 8 March 2012 tuni in Nipidaw ah Zomi National Congress Party phuan nuamte cih thulu tawh Zomi 17 suaikai in register ngetna ki pia thei hi. Tuzawh ni 30 sungin Election Commission in phalna ong piak uh leh EC member,…


url: =Zomi khangno leh Tansang pilsinna ~ Nang Sian Thawn :: ZOMI DAILY\nposted on 20 August 2020 at 8:38 pm Lomkholna: Article, Education, Nangsianthawn\nZomi khangno leh Tansang pilsinna ~ Tg Nang Sian Thawn (AIT, Thailand)\nPilsinna pen zawnna do na ding; cidamna leh nopsakna lapsang na ding; khantoh na ding leh vaipuak zo gammi khansak nadingin a muibun pen Pilsinna hi (UNESCO, 2015). Zawnna khiap nading, cidamna, numei-pasal liangko kikimna; lemna; leh kipkho nadingin khauhtak a a tawsawn pen Pilsinna hi (World- Bank, 2015).\nTua ban-ah; Tansang Pilsinna (Higher Education) in sumlut khang sakin makaite khuamusak (enlightening) hi (Hyden, et al., 2003). Research tampi tak in a kibangin a muhkhiat khat pen sangkah sau- vei semsem, mimal sum lut sang semsem cih hi (Hanushek and Soessmann, 2007).\nIh gam bupah day (conventional) tawh sangkah pen 40% bek kipha-in distance tawh 60% bang ki- pha venvan mawk hi (UNESCO, 2013). Distance pen a ciikna (quality) en ding hi leng niam mahmah keii sam hi. Ahi zongin ih gam mi khat hihna leh nasep ngahna dingin gamsung degree ngah ding ong thupi leuleu ahih manin distance degree zong kineuseek thei tuan lo hi.\nZogamah Tan 10 zo pen mundang tawh tehna-in kitawm thilthial na pi, a zo khempeuh zong Tansang zom gai zo lo lai mawk hi hang. Tua pen adiakin ahang anuai a (5) hi pha diak hi.\n(1) Ih khua ah inn a kihuansa an tawh kah theih nang degree pia thei University omlo. (Chin State aa ding university 3 Kawlpi ah om mikmek in Chin State sung ah University nei masa peuhpeuh a khangto baih penpen ding hi pah lel hi. Hih ih neih theih na’ng bel teelcing taangmi’te vaipuak ci ni).\n(2) Kizawng lua mahmah (Tansang kah tam tektek leng zawnna zong damdam-in ong kiam ding hi)\n(3) Nu-le-pa’n zong ih tate’n Tansang a zoptheih nangin panpihna ah kithanem. (Nu-le-pa mah in zong tate’ tha neek pah sawm kei ni; pilna mah sinsak phot ni).\n(4) Khangnote’n sum-le-pai zon ding kimasak kha. (Khangnote’n zong sum-le-pai deih baih lua kei\n(5) Media lam panin zong Tansang kah theih na’ng information leh scholarship program omte mipi tung kitun zo lo. (Information leh guidelines pen media pan nasiatak a mipi tung ih piak zawh ding lunggulh huai).\nA tung-aa ih gensa tawh zom kik leng Tansang semsem leh sum lut tam semsem hi a, khantohna ding a tawsawn pi pen zong tua mah ahih manin Tansang zom Zomi ih tawm ciang ih khantohna zong a zekai leh sum lut zong a tawm ding hi pah hi.\nTu-in khuahun zong ong kikhel in mipi nasemte’ khasum zong nuntak theihna ciang ding ong hita ahih teh pawlpi, nu-le-pa, khuasung kipawlnate, leh media om sun teng in Tan 10 zo khangnote gamsung gampua ah Tansang a zop theihna dingun panpih a, khangnote mahmah in zong day ih kah zawh kei leh dis- tance tawh hanciam aa Tansang ih zop ngiat ding tha kipia nuam hang. Tg Nang Sian Thawn (AIT, Thailand)\nPrevious: Thuthak tomkim ~ The Tedim Post (18 Aug)\nNext: Mimal picin nang ~ Thang Deih Tuang


url: =Christmas hongpianna hamkalh ~ Kap Do Thang - Zomi Adventist Innkuan\nZeisu mihing bangin hong piang kei leh X’mas omin ka um kei hi. Zeisu’n mawhneite hong tatna mihing banga hongpian manin X’mas hongpiang ahi hi. Tua lungdamna zong kumsim December 25 hong tun sim bek a lungdam ding ih hikei hi. Atawntunga lungdam dingte ih hihi. Tuni in katelgaih loh hangin X’mas hong pianna hamkalh in konggen nuam hi.\n“Chrismas”, kammal pen Greek kammal “ Christos”, cih leh “ Mas” cih kammal nih kigawm ahihi. “Christmas”, kammal pen, “Christes Messe”, pan hong kipan hi-a, akhiatna in “Khazih mihon” cihna ahi hi. “Christos” kammal pen “Sathau nilh” cihna hi-a, Mangkam in “Christ” naci uh hi. “Mas” pen “Siahpia” cihna in kizanga Mangkam in “Mass” tawh kilaih hi. “Mass” pen RCM te’n azatngei khat hi-a, a khiatna in “Khris phawkna Pawi” cihna ahi hi.\nSee also NUTE NI SPECIAL MESSAGE\nPrev post CS 1: Pasian Tawh Nasemkhawmte\nNext post Lungdambawl Thu ~Gelh- Dr Lian Muan Kim


url: =BAC Library's Top Ten\nThe Library's Top Ten is here! Check out the hottest books of the year:\n1. Make Space: How to Set the Stage for Creative Collaboration - Scott Doorley & Scott Witthoft\n2. Elements - Rem Koolhaas\n3. Image of the City - Kevin Lynch\n4. Hot to Cold - BIG\n5. A Pattern Language - Christopher Alexander\n6. CEBRA: From Drawing to Building - Silvio Carta & Bruce Lan\n7. Thermally Active Surfaces in Architecture - Kiel Moe\n8. The Architecture Student's Handbook of Professional Practice - AIA\n9. Thematic Museums - Gao Wei\n10. Rome: Profile of a City - Richard Krautheimer


url: =The Second Coming (Tua Nihvei Paina) :: ZOMI DAILY\nposted on 24 December 2014 at 10:13 am Lomkholna: Article, SuanghDal\nThe Second Coming (Tua Nihvei Paina) – James 5: 7 – 12\nKammal “Second Coming” cih Lai Siangtho sungah om lian lo. Khrih ong paikik ding “Return” Cih kammal bel 318 vei LStho sungah kimu hi. Apocrypha cih laibu dangte RC te in zang uh a tuate sungah a genna ah Jesuh in van a kah ding ciangin a khutmee nih lak ci-in kigen hi. Pawlkhatte in hih pen AD kum 2000 a cin ciang hi ding hi, ci-in genkholhna nei pah uh hi. Pawl khat in a nihveina hong pai kik ding a cihna hi ci-in gen uh hi. Bangbang in ih gen zongin Lai Siangtho pualam thu kigen peuh mah upna zuih nadingin a kizat ciangin a tamzaw upkhialhna, muanlahna, sankhialhna, pomkhialhna, paikhialhna le siatna piang thei zelzel zaw hi, cih kimu thei hi. Jesuh ong paikik ding theihnopna bek hi loi a nai, a ni, a kha, a kum theihnopna ah kinialna, upkhialhna piang thei hi. Topa in mailam thu ding theih kholhnopna deih lo hi. Lai Siangtho sungah upmawh loh lai tak, tha khat thu in cih bangin\ngen zaw hi. Hih in Christian te ih kigin den ding deihna ahi hi. Zing ciangin hingtang vankah ding bangin kigen gawpna le Topa ong paikik ta ding ahih manin ut bangbangin om gawp, kineih khem gawp mawk lehang kiginna maan ahi ding hiam? A si nawn lo dingin kingaihsun a, Topa aw ong pai mengmeng in ci-in thungetna pen kiginna maan ahi ding hiam? Topa aw, kei ka hih leh mawhnei mi ka hi hi. Ka sih ding pen maan takpi in ka thei hi. Ahi zongin bang hunin si ding cih kithei lo ka hih manin, sih nuam in ong si sak in ci-in thungen zaw lehang tua pen kiginna maan hi zaw kha ding hi.\nHeb 9: 28na ah Jesuh ong pai masakna le ong paikik nading thu tawh kisai genkakna nei hi. Amasa pen mawhna tawh kisai in Jesuh ong pai a, mi bangin ong pianna (incarnation), sal bangin kiniam koihna (servanthood), mawhlawh tawi-in a thuakna (bore our sin in the place of us), Singlamteh tungah sihna (died on the Cross for our redemption) cihte ong thuakin ong sem khin hi. Hong paikik ciangin a phuhsa Hotkhiatna (Salvation) tungtawnin amah tawh a mangkhawm dingin thu-ummite ong la ding hi. Jesuh ong pai kik ding tawh kisai in, Lai Siangtho sungah a khatveina, a nih veina, a thumveina cih bangin gen lo hi. Pawlkhatte a thumveina tawh buai thei ding ahih manin, Lai Siangtho sungah a nihveina (the Second Coming) ci-inkigelh lo hi. Ong paikik ding (will return) cih bang bekin gelh hi. Ahi zongin Jesuh ong paikik leh a nihveina hi ding ahih manin, a nihvei ong paikikna (the Second Coming) ci-in a kizang lel ahihna zong theih huai hi. Tua ahih manin a thumveina ding tawh buai lo ding hi hang. A kisam lo thudotna sangin a kisam thudotna kimangngilh pahpah thei hi. Buai loh dingteng tawh kibuai kha pahpah thei a, buaipih dingteng kibuai pih ngam lo zawsop thei hi.\nHih Jesuh Khrih ong paikik nading thu-upna (doctrine) pen Christiante thuak zawhna tha ong guan doctrine ahi hi. Tua ahih manin ei Christian te pen kiciam sese kul loin thuak zawhna tawh Topa’ zia a ngak dingte hi hang. Topa in ong paikik ciangin thukhempeuh ong khen ding hi. Ngak lah kei ni. Tha khat thu bangin ong tung ziau lel ding hi. Ahite hi, ahi lote hi lo, cihna tawh man sak ding hi hang. James 5: 12. Kiciam sese kul lo hi. Ih kiciam ciangin thumaan lo ahih lam kilang zaw hi. Kiciamna kul lo a, hong ki-um hong kimuang ih hih ding pen tuhun nunnung Christian te adingin hong manpha semsem ding hi. Hong bawlsiate tungah Topa aw thu hong khen sak mengmeng in ci-in thu ngen lehang Topa’ ong paikik ding ih ngakna bang phattuamna om ding hiam? Lai Siangtho sungah thuakzawhna tawh na ngak un ci hi. Eimau ut bangbangin gamta in, eimau ut bangbangin Topa sawlna pen Topa ong paikik ding thu hawmthawhna suak zaw kha ding hi.\nMangmuhna 20na ah kum 1000 tawh kisai in Christian Pawlpi sungah saanzia (view) thum om hi. Khatna pen Post-Millennialism kici hi. This view holds that the return of Christ will follow a thousand years period. Kum tulkhat maanna khit ciangin Jesuh ong paikik pan ding ci hi. Nihna pen Pre-Millennialism kici hi. This view holds that the return of Christ will come before the thousand year’s period. Kum tulkhat maanna ma-in Jesuh ong pai ding hi, ci uh hi. Thumna pen A-Millennialism kici hi. This view does not interpret the thousand years of Revelation 20 literally, but states that the millennium describes an undefined period of time. Usually this view holds that the return of Christ (the Second Coming) will take place after this (the now) period of time. Hih a thumna saanzia in ahih leh Mangmuhna 20na ah kum tulkhat pen a kicingsak numbat (perfect number) ci-in mu uh a, Khrih ong paikik ding pen a ni, a nai, a kum, a kha, tua ma (before), tua khit (after) cih bangin ciangtan hun nei sak lo uh hi. Topa Jesuh ong paikik ding pen hih hun nunung (tulaitak hun) bei nading hi ding hi ci-in sang uh hi.\nKhrih ong paikik ding thu tawh kisai kinial huai lo hi. Hih bangin saanzia muhzia (view) thum bang a om hangin, Jesuh Khrih ong paikik ding ahihna (the return of Christ) le Christian te kigin ding a thupitna (readiness) thupomzia ah kithukim uh hi. Muhna saanna view a kibat loh hangin Lai Siangtho doctrine pi ahi, Jesuh Khrin ong paikik nading le thu-ummite ih kiginkholh den ding thupom ah kithu hual hi. Tua ahih manin hih bang nengneng muhna (view) te tawh Pawlpi sungah kikhenna a pian ding kisam lo a, ahi zongin Jesuh Khrih ong paikik ding le Christiante in lametna tawh ih ngak ding a kisapna thu kihilhna (the doctrine of the lasting) thu a nial mite tawh ih kipawl loh ding kisam hi. Ih upna pen muhna (view) tawh tuam lo ding hi hang. Laphuak siam pa in Topa ong pai hun ding (point of view) ka theih loh hangin, ka Uppa (the doctrine of the Son) ka thei hi na ci hi. Tua ahih manin Lai Siangtho doctrine tawh kituam lo upna neih huai lo hi. Ih upna doctrine tawh tuam sitset ni. The doctrine of the Trinity, the doctrine of Salvation, the doctrine of the church, the doctrine of the lasting, etc. Topa ong paikik nawn lo ding hi leh lungdamna thu gen kul nawn lo ding hi. Lungdamna thu gen loin, Mission khah loin ut bangbangin om lehang Topa ong paikik ding lametna lianpi tawh a ngak Pawlpi hi lo cihna hi a, a ihmu pawlpi bek hi loin a si pawlpi ih hih khak ding ki-et phat huai mahmah ding hi.\nPhilippines gam Manila Khua pi ah Pastoral Diploma kum 4 ka va kah lai in, ka sang Syapi pa un, Khrih zing ciang tu bang hun in ong pai ding hi leh tuni in ih nasep ciat citak takin ih sep kul veve hi, ong ci suangdalhi. “Supposing Christ will come tomorrow at this time, we still have our class today, is the right readiness” ci-in ong hilh ngei hi. Maan ka sa mahmah hi. Si nawn lo ding, hingtangin van kah ding, Jesuh ong pai baih ding ahih leh na sem nawn lo ding ci-in ut bangbangin omin gamta lehang kiginna maan (right readiness) ahi ding hiam? Jesuh in zong a mihing hihna tawh leitungah a om lai in a theih loh thu hi a, banghangin eite in kigin sawm loin ong paikik ding a ni, a nai thei nuam mawk ih hi hiam? Theih kholhna ah kiginna maan le cihtakna om thei ding ahi hiam?\nTopa in a thei khol ding sangin a kiging dingin ong deih zaw hi. Kiginna ah upna le lametna maan om thei bek hi. Jesuh Khrih ong pai kik ding hi. Jesuh Khrih ong paikik mateng leitung hun bei ngei lo ding hi. Topa ong paikik mateng leitung thu bei nai lo ding hi. Kawlte’ naalee-muh zong bei lo ding hi. Jesuh ong paikik mateng, thulamdang nalamdang, gitlohna, siatna, galkidona, khua hun hoih lohna, kithahna, zawnna cihte omom dinga leitung’ hun, leitung thu bei lo ding hi. Khrih ong pai kik ciangin bei pan ding hi. Ka theih kholh thu kician mahmah khat om a, Topa ong pai kik ding hi. Ka thei loh thu pen ka sih khit hi zaw diam? Ka nuntak lai hi zaw diam? Kei in bangmah thei keng. Kuamah in a ni le a nai thei kei. A thei bangin a gen khol a om leh, kamsang zuauthei hi pah ding hi, ci-in ka thei hi. Tua bang mite’ nung ka zui ngei kei ding, na ci thei nai hiam? Topa in a ni a nai tawh theih kholh ding sangin nisim nai sim-in a kiging den dingin ong deih zaw hi.\nPrevious: ZYA Weekly News :: 19 December 2014\nNext: Thalmual Innkuan ki pawlna pan dahpihna\nSepvet loh sang in ziakai na hoihzaw\nI minam hihna, biakna leh Politics Party ki bangci lamdan


url: =Siampi Laibu 6 | Siantongluan\nSiampi Laibu 6\n"Mi khatpeuh khialin, Topa thu palsatin, na kepsakna thu-ah ahi zongin, khapna nate thu-ah ahi zongin a vengpa khemin, ahih kei leh a na sutin, a vengpa nengniamin,\ntua ahih kei leh a mang na khat mu-in tua thu-ah zuau-in a manloin kiciam a, mite a khialh theih ngeina khat peuhpeuhah\nkhialin a mawh ciangin amah in a suhte hita leh, a netniamna tawh a ngahte hita leh, amah a kikemsak na hita leh, a mang na a muh hita leh,\na manloin a kiciamnasa na khat peuhpeuh hita leh loh ding hi. Amah in a cingin lohin seh nga-ah khat piak beh ding a, a mawhna hanga biakna a piak ni-in a neipa tungah pia ding hi.\nTua ciangin a mawhna hanga a biakna ding, tuuhon lak pan a sitbaanglo tuutal khat, Topa tungah a piak ding, a man ding nangma sehzah, amah in siampipa kiangah paipih ding hi.\nSiampipa in Topa mai-ah ama-a ding kilemna bawlsak ding a, mi khat a mawh theih ngeina khat peuhpeuhte-ah amah kimaisak ding hi," a ci hi.\n"Aaron leh a tapate thu pia in la, hih bangin ci in: Hih pen meihal biakna ngeina ahi hi. Meihal biakna pen biakna tau tunga meikhuk tungah zingsang mateng zan tawntung om ding a, tua biakna tau tungah mei kikuangsak den ding hi.\nSiampipa in a saihadial puan silhin, a saihadial pheituam tengin, biakna tau tungah meihal biakna mei in a kattum vutte la-in biakna tau pangah koih ding hi.\nTua ciangin amah in a puante suahin puan dang silh ding a, giahphual pualam a siangtho mun khatah a vutte puakhia ding hi.\nBiakna tau tunga mei kikuangsak den ding a, kimitsaklo ding hi. Siampipa in zingsang simin a tungah sing cihin, meihal biakna a ngeina bangin a tungah koihin, thunuama biakna thau a tungah hal ding hi.\nBiakna tau tungah mei kikuangsak tawntung ding a, kimitsaklo ding hi.\n"Tua ciangin an tawh biakna ngeina hih bang ahi hi. Aaron suante in biakna tau mai, Topa mai-ah pia ding uh hi.\nMi khat in, biakna tau tungah a om an tawh biakna annel khutdim khat, a sathau leh a paknamtui khempeuh tawh la-in, Topa}-a dingin a gim namtui, phawkna-in biakna tau tungah hal ding hi.\nAaron leh a tapate in a omlai teng ne ding uh hi. A siangtho mun khatah silngo sawhlohin ne ding uh a, kikhopna buktual sung mun khat hi ding hi.\nTua pen silngo sawhin a ki-em hilo ding hi. Meihal biakna hong kipiakna sung panin amau tanh dingin ka piaksa ahi hi. Tua pen khialhna hanga biakna leh mawhna hanga biakna bangin a siangtho pen ahi hi.\nNa khang tawntung uha dingin thu hong kipiak mah bangin, Topa tungah meihal biakna a kipiakna panin Aaron suante lakah pasal peuhmah in tuate ne thei ding hi. Tuate a lawng peuhmah a siangtho suak ding hi," a ci hi.\n"Aaron leh a suante sathau a kinilh ni-in Topa tungah hih bangin biakna kipia ding hi: An tawh biakna ngeina bangin annel lawh khat, alang zingsangin, alang nitakin pia ding hi.\nTua pen beelpei tung khatah sathau tawh kibawl ding hi. An tawh biakna mah bangin limtakin helsa leh balnensa-in na paipih ding a, Topa}-a ding a gim namtui dingin na pia ding hi.\nAaron suante sung panin amah a laih dingin sathau a kinilh siampipa in, thu a kipiaksa mah bangin Topa tungah pia ding a, a vekpi-in kihal ding hi.\nSiampipa in an tawh a biakna peuhmah a vekpi-in kihal ding a, kinelo ding hi," a ci hi.\n"Aaron leh a tapate tungah hih bangin gen in: Khialhna hanga biakna ngeina hih bang ahi hi. Meihal biakna a kigawhna mun Topa mai-ah khialhna hanga biakna kigo ding a, tua pen a siangtho pen ahi hi.\nKhialhna hanga biakna a pia siampipa in kikhopna buktual sung a siangtho mun khatah ne ding hi.\nA sa a lawng peuhmah a siangtho suak ding hi. Puan tungah a si a kithehkhak ciangin, a siangtho mun khatah tua si a kithehkha pen kisawp ding hi.\nTua ciangin a kihuanna leibeel kisukham ding hi. Ahih hangin taubeelin a kihuan ahih leh a beel kikiatin tui sungah kisawp siang sitset ding hi.\nSiampite lak panin pasal peuhmah in ne thei ding uh hi. Tua in a siangtho pen ahi hi.\nAhih hangin siangtho munah kilemna bawlna dingin kikhopna buk sungah a kipaipih si a kilak khiatna, khialhna hanga biakna sa kinelo ding a, mei tawh kihal ding hi.